ZLATKO JELISAVAC: Revizija i nacionalistička kontrarevolucija | Autonomija\nZLATKO JELISAVAC: Revizija i nacionalistička kontrarevolucija\nJedno je sigurno – dobro se neće završiti\nU poslednjih tridesetak godina svedoci smo procesa korenite revizije istorije. Ovaj proces na ex jugoslovenskim prostorima nije slučajan, a ni spontan, već je pokrenut i planski izveden od strane polit-ekonomskih elita koje su imale interes da pocepaju i unište Jugoslaviju (SFRJ) i na taj način preuzmu vlast. Ono što je memorandumom SANU uspostavljeno kao putokaz nacionalističkoj kontrarevoluciji provedeno je u delo devedesetih godina prošlog veka – raspadom Jugoslavije na više manjih država i krvavim ratovima kojim su novoformirane polit-ekonomske elite želele da uvećaju i utvrde svoju premoć.\nIstorijska revizija bila je zasnovana na romantiziranim pričama o zlatnom periodu srpske i jugoslavenske monarhije koju su, ideologijom zatrovani, komunisti uništili kako bi napravili novu Jugoslaviju kao „tamnicu naroda“. U Srbiji je, uvođenjem višestranačkog sistema, formirano niz nacionalističkih političkih partija koje su, bez obzira na međusobne ideološke razlike, predano radile na reviziji istorije i tako opravdavale ratove i sve veću ekonomsku i socijalnu bedu građana tadašnje krnje Jugoslavije. Revizionizam iz devedestih godina prošlog veka imao je zadatak da novim polit-ekonomskim elitama osigura legitimitet, tako što će im pružiti kontinuitet sa ondašnjom elitom monarhističke Srbije i Jugoslavije, i na taj način SFRJ prikazati kao neuspelu epizodu komunističkih avanturista, dok su novonastale elite, u stvari, naslednici „starih i tradicionalnih“ vrednosti koje se sada ponovo oživljavaju.\nSa ovom romantiziranom i lažnom predstavom monarhističke Srbije i Jugoslavije zanosila se i tadašnja kulturno-nacionalistička elita koja je u dobroj meri i danas prisutna. Ondašnja vlast, devedesetih godina, uspešno je koketirala sa nacionalizmom i uspela da održi svoj ideološki kurs, koji je uspostavljen dolaskom Slobodana Miloševića na vlast, a možemo ga okarakterisati kao nacional-socijalizam. Slobodan Milošević – i njegova politčka partija SPS –uspešno je uspostavio balans između pomodarsko-nacionalističkih ideja i socijalizma, i sebe proglasio velikim zaštitnikom srpstva u Jugoslaviji. On je bio instrument, bez ikakve težnje da se abolira njegova lična krivica, u rukama nacionalista koji su procenili da bi ova nacional-socijalistička kombinacija bila dobar prelaz ka stvaranju nove države. Kako se ovaj „prelaz“ dešavao, dobro znamo svi mi koji smo bili svedoci tih zbivanja devedesetih godina prošlog veka…\nNakon petoktobarskih promena i revolucije, kada je Milošević svrgnut sa vlasti, trend revizije se nije prekinuo, barem što se tiče odnosa spram SFRJ, ali je ipak opao pritisak nacionalista koji su težili velikoj Srbiji i ujedinjenu svih Srba u jednoj državi. No, ubistvom premijera Zorana Đinđića jača uticaj revizionizma, i to kroz uticaj novoformiranih kontrarevolucionarnih sila… Ako smo devedesetih imali revizionizam u vezi sa Drugim svetskim ratom i socijalističkom Jugoslavijom, nakon 2004. sve više jačaju revizionisti koji, pored falsifikovanja istorije Drugog svetskog rata i SFRJ, pokušavaju i da izvrše reviziju nad događajima iz devedesetih godina.\nSlobodan Milošević se prikazuje kao mučenik koji pati u ime „svih Srba“, dok se devedesete godine karakterišu kao doba kada smo se borili sa „zlim silama“ Zapada koje se, opet, ocenjuju kao najveći ili bolje rečeno i jedini krivac za sve ono što se desilo SRJ i Srbiji. Zato danas imamo i inicijativu da se podigne spomenik Miloševiću kao borcu protiv NATO i kao predsednika koji se borio za Kosovu, a nakon njega su neki drugi, izdajnici i plaćenici, predali Kosovo u „šiptarske“ ruke.\nOvakva nacional-romantizirana predstava Miloševića i svega onog što se događalo devedesetih nije ništa drugo nego uticaj revizionističke „dekonstrukcije“ istorije koja odgovara interesima novih polit-ekonomskih elita, a koje, opet, danas imamo u liku i delu Aleksandra Vučića i njegovog SNS-a. Bilo da se ovde radi o starim elitama koje su se preobukle u novo ruho ili pak potpuno novoj generaciji koja želi svom brzostečenom kapitalu da da legitimitet i istorijski kontinuitet, svejedno se proces revizije nastavlja još intezivnije osnažen kontrarevolucionarnom energijom koju nosi elita formirana nakon ubistva Đinđića. Sada smo zapali u apsurdnu situaciju da nas revizionisti ubeđuju kako smo iz „mračnog peioda komunizma“ prešli u „zlatni period“ devedesetih kada je formirana nova srpska država, a da su tašnji nosioci vlasti u stvari bili heroji koji su se borili kako bi Srbija postala slobodna i samostalna.\nKoliko je cinizma i laži utkano u ove nove tendecije zna svako ko je iole osetio te famozne devedesete godine na svojoj koži. Dobro se sećamo bede, sankcija, ratova i sveg zla koje smo proživeli jer smo bili žrtve revizionističkih tendencija i kontrarevolucionarnih ideja novoformirane elite koja je zarađivala na našoj muci ili pak branila svoje već stečeni kapital. Preživeli smo dva ciklusa revizionizma, onaj devedestih (još uvek aktuelan) i ovaj „novi“ koji je aktuelan u poslednjoj deceniji i po, i rukovođeni gorkim iskustvom, možemo zaključiti da se to sigurno neće dobro završiti. Ostaje samo pitanje ko će tu da izvuče deblji kraj – mi ili oni? Mi koji smo to sve preživeli i koji smo svedoci njihovih revizionističkih laži i istorijskih cinizama ili pak oni koji i danas ispisuju izmišljenu istoriju i služe interesima polit-ekonomskih elita na vlasti.


PRIVREDNIK GORAN KOVAČEVIĆ, NOVI PREDSEDNIK UPRAVNOG ODBORA NALED-A – Zrenjanin\nPRIVREDNIK GORAN KOVAČEVIĆ, NOVI PREDSEDNIK UPRAVNOG ODBORA NALED-A\n30/09/2016 06/10/2016 List Zrenjanin\nOd minimalca državi dodatnih 42 miliona evra\nPoslodavci su predlagali 127, Sindikati 145 dinara, a predlog Vlade – usvojenih 130 dinara. Tako će minimalna mesečna zarada iznositi 22.620 dinara, tj. biće veća za 1.586 dinara nego sad (oko 14,5 evra). O tome smo razgovarali sa Goranom Kovačevićem, generalnim direktorom kompanije „Gomeks”, koji je učestvovao u ovim trojnim pregovorima o visini minimalca, u ime Unije poslodavaca Srbije. Goran Kovačević je i novi predsednik Upravnog odbora NALED-a, Nacionalne alijanse za lokalni ekonomski razvoj. To je najveća privatno-javna asocijacija u Srbiji, koja okuplja više od 200 kompanija, lokalnih samouprava i nevladinih organizacija.\nKako biste, kao član Socijalno-ekonomskog saveta Srbije, komentarisali minimalnu cenu rada, imajući u vidu i to što poslovanje vaše kompanije zavisi i od kupovne moći građana? Da li je nova cena realna, ili nametnuta?\n– Ako bismo gledali sa stanovišta koliko je potrebno za koliko-toliko normalan život, onda je minimalna cena rada preniska, ali ako bismo gledali sa stanovišta stanja privrede, onda je cena rada negde na gornjoj granici. Ukupno gledajući, tu smo negde u sredini i mislim da je ovo kompromisno rešenje prihvatljivo i za poslodavce. Problem sa minimalnom cenom rada je u tome što postoji priličan broj poslodavaca koji deo zarada isplaćuju u gotovini da bi izbegli plaćanje poreza i doprinosa. Posledica ovakvog neprihvatljivog ponašanja je problem sa punjenjem fondova, a oni poslodavci koji uredno izvršavaju svoje obaveze, moraju da plaćaju još više. Država će kroz podizanje minimalne cene rada oprihodovati dodatnih oko 42 miliona evra i to je početak i kraj priče.\nSada ste na čelu Upravnog odbora NALED-a, tu ste nasledili Anu Brnabić, i upravo je potpisan ugovor o javno-privatnom partnerstvu sa Vladom Vojvodine. Kako će izgledati ta saradnja?\n– NALED je najorganizovanija organizacija civilnog sektora koja se bavi privredom i unapređenjem poslovnog okruženja i ovo je samo korak dalje u saradnji sa vladinim sektorom. Srećom, aktuelna vlast prihvata NALED na konstruktivan način, kao nekoga ko želi da pomogne, pa očekujem da će naši predlozi, koji su bazirani na podacima koje dobijamo od privrede, lokalnih samouprava i drugih vladinih i nevladinih organizacija, biti pažljivije razmatrani. Mi nismo ti koji donose odluke, to su Vlada i Parlament, ali mi smo ti koji mogu mnogo da pomognu da te odluke budu zasnovane na realnim mogućnostima našeg društva i da se sprovode sa maksimalnom efikasnošću.\nKao poslodavac i privrednik, očekujete li da će biti smanjeni takozvani parafiskalni nameti, kao što država obećava?\n– Iskreno, ovo obećanje smo dobili već mnogo puta i verujem da ta obećanja ni tada nisu davana tek tako. Na kraju, i pored dobre volje, naša surova realnost (prazni budžeti) odlagali su realizaciju. Sada je naš budžet u boljem stanju, tako da su se stekle okolnosti da se napokon krene sa smanjivanjem parafiskalnih nameta. Ovo pitanje je direktno vezano sa nastavkom reformi koje podrazumevaju smanjenje javnih troškova. Ako tu ne budemo odlučni, bojim se da će i ovo obećanje ostati samo na papiru. Svi rezultati dosadašnjih reformi pali bi u vodu ako se ne reši pitanje efikasnosti javnog sektora, jer onda ne bismo razgovarali o smanjenju parafiskalnih nameta, već o njihovom uvećanju. Verujem da je vlast svesna toga da više nemamo vremena za gubljenje i da će istrajati na svojim obećanjima.\n← SMANjENA STOPA KRIMINALITETA U PRVIH OSAM MESECI OVE GODINE U ODNOSU NA 2015.\nSprečeni bivši navijači da se razračunavaju sa novinarima! →


Otvoren aerodrom „Morava“ u Lađevcima - Radio televizija Pančevo\n28. juna 2019. 29. juna 2019. 0697\nNa današnji dan mora se birati rad, auto-putevi i aerodromi, ali ne odričući se onoga što je bilo najvažnije u srpskoj istoriji, rekao predsednik Vučić na svečanom otvaranju aerodroma Morava u Lađevcima kod Kraljeva.\nMešoviti vojno-civilni aerodrom za međunarodni vazdušni saobraćaj „Morava“ kod Kraljeva otvoren je za civilni saobraćaj, u prisustvu državnog vrha Srbije, na čelu sa predsednikom Aleksandrom Vučićem i velikog broja građana.\nMi kao narod danas više nismo žrtve, mi danas sami stvaramo svoju budućnost i odlučujemo o njoj, poručio je predsednik Srbije Aleksandar Vučić.\n„Prestali smo da budemo narod iz Danteovog pakla, oni kojima je glava okrenuta ka leđima pa mogu da gledaju samo nazad, umesto toga prihvatili smo Pekićeve savete, “oči su nam okrenute ka budućnosti i domu nase dece, a ne samo naših dedova““, poručio je Vučić u obraćanju na aerodromu Morava.\nOn je istakao da na Vidovdan ne želi da drži veliki govor, kao što su to radili njegovi prethodnici, a događaji koji su posle sledili nisu biuli na korist srpskog naroda, već želi da poruči da su budućnost Srbije mir, stabilnost i rad, bez odricanja od onoga što je, kaže, najvažnije i najsvetije u našoj istoriji – „očuvanje našeg imena i prezimena“.\n„Moramo da idemo u korak sa svetom, ali ne dajući nikom pravo da nam ukida ponos, dostojanstvo i mogućnost da naša deca uče srpski, da imaju pravo na slobodu veroispovesti i da znaju šta se dogodilo, kako u Jasenovcu i Jadovnu, tako i na Solunskom frontu i tokom sukoba devedesetih“, poručio je predsednik na svečanom otvaranju aerdoroma „Morava“, nekadašnjeg vojnog aerodroma u Lađevcima.\nKaže da je ponosan na činjenicu da Srbi više nisu žrtve i da nemaju potrebe da se na takav način obraćaju ni svojoj ni međunarodnoj javnosti.\nSrbi, istakao je predsednik Vučić, nemaju potrebe da kukaju, već su narod koji sam stvara svoju sudbinu o kojoj sami odlučuju.\nIstiče da ne misli da je bilo ko za bilo šta kriv:\n„Ne tražimo uzroke i ne tražimo da nam bilo ko pomogne, već pomažemo sebi, od našeg truda zavisi naša budućnost“, rekao je.\nKaže da su na ovaj sveti dan, Vidovdan, i pametniji od njega držali istorijske govore i slova, ali da nažalost ono što se posle toga dešavalo nije išlo u korist našeg naroda.\n„Mi želimo da sačuvamo mir, da vidite ekonomski napredak, razvoj Srbije i napredak naše vojske i oružanih sanga, a to mi se čini da je mnogo više od svake reči od busanja prsa u prsa, mnogo više govori da smo spremni da zaštitimo našu zemlju nego ranije“, poručio je Vučić.\nDodao je da Srbiju neće niko moći da „komada, napada, niti će moći da ubijaju i progone njen narod, kao što su to činili u prethodnim vremenima“.\nSvečanost je počela himnom Srbije u izvođenju Mešovitog hora Ministarstva odbrane i Vojske Srbije, a tokom ceremonije nad Kraljevom su nadletali avioni Orao J22 i MIG 29.\nNešto ranije, na pistu je sleteo avion ATR 72 kompanije Er Srbija, kojim je sleteo ansambl „Stanislav Binički“.\nPozicija tog aerodorma je veoma važna pošto uskoro počinje gradnja i Moravskog koridora odnosno autoputa Pojate – Preljina, koji će prolaziti pored tog aerodroma.\nAerodrom „Morava“ u Lađevcima po odluci Vlade Srbije dobiće i stalni granični prelaz za međunarodni saobraćaj putnika i robe sa svim inspekcijskim službama.\nVučić u subotu u poseti Zapadnobačkom okrugu\n“BUDUĆNOST SRBIJE” : Predsednik Aleksandar Vučić obilazi Braničevski okrug\nIzrael: Predsednik Vučić se sastao sa predsednikom Moldavije


Platforma za zastupanje "Empirica" | Civic Energy Center\nUčešče Srba sa Kosova u procesu donošenja odluka na lokalnom i centralnom nivou vlasti vrlo je slaba, a konsenzus o njihovom dalekosežnom učešću u političkom sistemu nikada nije postignut. U takvim okolnostima, do sada nije postojalo nekog značajnijeg podsticaja za uključivanje civilnog sektora u procese monitoringa vlasti ili platforme koja bi im olakšala zastupanje određenih rešenja koje se mogu doneti isključivo na visokom političkom nivou. S druge strane, nedavni politički događaji ukazuju na sve veću potrebu otvaranja ovakvih javnih prostora na kojima bi civilni sektor mogao da ostvaruje jednu od svojih najvažnijih uloga – nadgledanje vlasti i uključivanje u procese donošenja odluka. Zbog toga smo i odlučili da napravimo “Empiricu”, platformu za zastupanje građana, sa ciljem da pripadnicima srpske zajednice koja živi na Kosovu pružimo prostor u kojem će oni moći da pokreću svoje inicijative i uključe se u proces donošenja odluka. Ova platforma želi da okupi pripadnike civilnog sektora i podstakne ih na razgovor o važnim temama za srpsku zajednicu, razvijanje predloga praktičnih politika i olakša im njihovo povezivanje sa donosiocima odluka na centralnom i lokalnom nivou. Samim tim, “Empirica” promoviše istraživanja, političke radove i predloge za razvoj novih politika koji, na osnovu empirijskih činjenica, pokazuju da postoje određeni problemi koji muče pripadnike srpske zajednice.\nPredstavljanje izveštaja o monitoringu medija na srpskom jeziku na Kosovu\nTim Biroa za društvena istraživanja (BIRODI) održao je okrugli sto na kojem je predstavljen izveštaj o monitoringu medija na srpskom jeziku na Kosovu 25.02.2016., u prostorijama Centra građanske enrgije . Uvodnu reč dao je Pavle Dimitrijević, izvršni direktor BIRODI-ja, a izveštaj su predstavili Zoran Gavrilović, autor izveštaja i programski direktor BIRODI-ja i Snežana Đapić, istraživačica i projektna menadžerka BIRODI-ja.\nOdržan okrugli sto ''Monitoring institucija sporta, kulture i umetnosti''\nOdržan okrugli sto na temu 'Monitoring institucija sporta, kulture i umetnosti'' 24.02.2016. u prostorijama Centra građanske energije.\nPoziv za prisustvovanje predstavljanju izveštaja o monitoringu medija na srpskom jeziku na Kosovu\nTim Biroa za društvena istraživanja (BIRODI) Vas poziva da prisustvujete predstavljanju glavnih nalaza izveštaja, kao i da zajedno prodiskutujemo nalaze i uopšte stanje medija i medijske scene na Kosovu. Okrugli sto će se održati u četvrtak 25.2.2016.godine u 13h u Centru građanske energije u severnoj Mitrovici (Kralja Petra I, 183a, na prvom spratu)\nOdržana fokus grupa ''Učešće građana u procesu donošenja odluka vezanih za zaštitu životne sredine"\nFokus grupa ''Učešće građana u procesu donošenja odluka vezanih za zaštitu životne sredine" koja je organizovana od strane NGO Wake up club, održana je u Centru građanske energije. Učesnici su u svojim diskusijama dotakli mnoštvo tema koje se tiču učešća građana u ovom procesu. Zaključeno je, između ostalog, da građani nisu dovoljno uključeni u proces zaštite životne sredine, te da je ključni problem nedovoljno razvijena svest građana o potrebi očuvanja životne sredine.\nPredstavljen predlog praktične politike na temu prevoda kosovskih zakona na srpski jezik\nSažeti predlog praktične politike o kvalitetu prevoda kosovskih zakona na srpski jezik predstavljen je danas u okviru platforme za zagovaranje „Empirica“ u Centru građanske energije u Kosovskoj Mitrovici. Ovaj dokument sastavila je Platforma za analizu i istraživanje koju sačinjavaju 15 organizacija civilnog društva koji deluju na severu Kosova, a za realizaciju ovog projekta bili su zaduženi NVO Aktiv i NVO CPT.\nPredstavljanje sažetog preloga praktične politike\nU četvrtak, 28-og januara sa početkom u 12:30, u našem Centru građanske energije će se održati konferencija na kojoj će biti predstavljen sažeti predlog praktične politike o kvalitetu prevoda kosovskih zakona na srpski jezik.\nŠta misle građani sa severa Kosova?\nNajveće istraživanje javnog mnjenja sprovedeno u četiri srpske opštine na severu Kosova pod nazivom "Stavovi građana na severu Kosova: politički, ekonomski i bezbednosni aspekti" od strane Platforme za analizu i istraživanje, predstavljeno je u okviru naše platforme za lobiranje "Empirica".\nSutra predstavljanje najvećeg istraživanja javnog mnjenja sa severa Kosova\nZadovoljstvo nam je da vas pozovemo da dođete na organizovanje prve "Empirice" koju omogućavaju KFOS i NVO Aktiv. U okviru ove platforme, sutra će se predstaviti istraživanje javnog mnjenja pod nazivom "Stavovi građana na severu Kosova: politički, ekonomski i bezbednosni aspekti".\nPristup dokumentima na Kosovu: glavna prepreka u integraciji nevecinskih zajednicaŠkolski udžbenici: lokalni problem – regionalna praksaPristup dokumentima na Kosovu: glavna prepreka u integraciji nevećinskih zajednicaSloboda kretanja na KosovuKvalitet visokog obrazovanja na severu Kosova


OSUĐEN ZBOG TERORIZMA Amerikancu porijeklom iz Crne Gore 16 godina zatvora, sarađivao sa ISIS (FOTO)\nbokydj нов 21, 2021, 2:52 по подне\nElvis Redžepagić, američki državljanin porijeklom iz Crne Gore, osuđen je u SAD na 16 godina i osam mjeseci zatvora zbog terorizma.\nRedžepagić, koji je optužen za pokušaj da terorističkim organizacijama ISIS i Al Nusra front obezbijedi materijalnu podršku i resurse, priznao je krivicu na suđenju, saopštilo je američko ministarstvo pravde.\n– Ovom kaznom, Redžepagić plaća cijenu za svoje pogrešne veze sa terorizmom i pokušaje da se pridruži ISIS i Al Nusra frontu u cilju vođenja nasilnog džihada – rekao je državni tužilac Breon Pis, prenosi Njujork post.\nU presudi se navodi da je Redžepagić početkom 2015. godine započeo komunikaciju sa osobom za koju je vjerovao da je komandant bataljona u Siriji i član ISIS i Al Nusra fronta, u namjeri da se pridruži tom bataljonu u džihadu.\nU objavama na FB u oktobru 2015. godine, Redžepagić je objasnio da je “džihad kada se boriš za Boga i umreš u čast Alaha”, navodi se u presudi.\nOsuđeni je potvrdio da je putovao u Tursku kako bi se pridružio džihadu i Al Nusri i poručio da će doći vrijeme kada će ljudi “jedino znati da kažu Alahu Akbar”, navodi se u saopštenju američkog ministarstva pravde.\nAnalizom sadržaja na njegovom laptopu pronađeni su brojni primjerci propagandnog materijala ISIS i utvrđeno je da je redovno posjećivao sajt Put hilafeta ili Put do Kalifata, koji na bošnjačkom jeziku regrutuje borce sa Balkana za ISIS i druge terorističke organizacije u Siriji, navodi se u saopštenju američkog ministarstva pravde.\nAmerički mediji su objavili da Redžepagić porijeklom iz Crne Gore, da je u SAD živeo na Long Ajlendu u Njujorku, kao i da je tokom hapšenja, prijetio da će svojoj majci odsjeći glavu, prenosi RTCG.\nOZNAKE IZVEŠTAJHronikaCrni Bombarder PortalCrna GoraCrna Gora - Najnovije vijestiNajnovije VestiNAJNOVIJE DANASAmerika


PREDSEDNIK U AMERICI: Vučić potvrdio da se nalazi u SAD! • HAPPYTV.RS\nPREDSEDNIK U AMERICI: Vučić potvrdio da se nalazi u SAD!\nPredsednik Srbije Aleksandar Vučić potvrdio je večeras na svom Tviter nalogu da se trenutno nalazi u Sjedinjenim Američkim Državama.\nVučić se na postu ironično osvrnuo i na raniji komentar Vuka Jeremića tim povodom: "Vuk Jeremić je sve u pravu. Trebalo je da imam večeru u njujorškom restoranu sa porodicom Sorošs, ali su mi i oni otkazali, jer su videli da mi je Angela Merkel otkazala susret u Berlinu. Nažalost, nisam imao priliku da se sastanem ni sa kim iz porodice Soroš".\nVuk Jeremić je tokom predizborne kampanje za beogradske izbore tvrdio da nemačka kancelarka Angela Merkel ne želi da primi Vučića u Berlinu.\nVučić je, međutim, 27. februara boravio u Berlinu u zvaničnoj poseti i to na poziv kancelarke.\nRanije danas Vuk Jeremić je u intervjuu sarajevskoj televiziji "Fejs", kako je objavljeno na sajtu Narodne stranke čiji je on predsednik, optužio predsednika da vodi tajne pregovore o Kosovu i da u tom kontekstu boravi u tajnoj poseti SAD.\nNa to je reagovao potpredsednik Glavnog odbora Srpske napredne stranke Milenko Jovanov koji je ironično primetio da je poseta toliko navodno tajna da je predsednika Vučića videlo "samo" najmanje 50 putnika koji su putovali istim avionom na redovnoj liniji Er Srbije.\nJovanov se istovremeno osvrnuo na Jeremićeve sumnje po pitanju Vučićeve politike prema kosovskom pitanju, ocenivši da su Jeremić, Đilas, Tadić i ostali sve što su mogli da urade u korist odvajanja Kosova i Metohije od Srbije već uradili još 2008. godine i nisu ništa ostavili da čeka do leta.\nOn je naveo da su svoje neznanje i kukavičluk pokazali od Tadićevog bežanja u Bukurešt u momentu proglašenja "nezavisnosti" Kosova, preko Jeremićevog šibicarenja u spoljnoj politici do "tupavog nastupa" pred Savetom bezbednosti i Međunarodnim sudom pravde.


ICRC evidentirao 2.900 nestalih na Kosovu\nIako je na sastanku u Beogradu dogovoreno da će zvanični spisak nestalih biti onaj koji je sačinio ICRC, Naser Rugova, član vladine komisije za nestale osobe, kaže kako za sada ima mnogo lista od strane različitih organizacija koje se bave pitanjem nestalih. Iz svih tih spiskova Komisija je sačinila jednu konsolidovanu listu nestalih.\nRugova kaže kako se nikada ne može govoriti o kompletnoj listi nestalih, pošto redovno ima identifikacije novih grupa tela koja su ekshumirana u masovnim grobnicama u Srbiji. Sa druge strane, nedostatak informacija je još jedan problem koji otežava i ometa rad radnih grupa, kao i prebacivanje leševa ubijenih, koje su izvršile srpske snage u nekim slučajevima tokom rata na Kosovu.\nNaser Rugova još kaže kako je problem izazvan time što je Beogradska delegacija ponudila jednu listu nestalih Srba na teritoriji Kosova.\n«Beogradska delegacija ili srpska strana je sačinila jednu listu nestalih osoba na teritoriji Kosova, dok je kosovska strana sačinila svoju listu i ovde ponekad ima nesuglasnosti što se tiče ovih pitanja, pošto je to stvarno osetljivo pitanje».\nMeđutim, portparol ICRC Idriz Gashi ističe kako radne grupe rade na osnovu jedne zajedničke liste nestalih.\n«Na poslednjem sastanku, koji je održan u Beogradu, strane u razgovorima su se saglasile da usvoje listu nestalih osoba koju je sačinio Međunarodni komitet Crvenog krsta, kao osnovni dokument na osnovu kojeg će raditi i ostvariti progres. Znači, postoji jedna lista», kaže Gasi.\nGaši ističe kako je to lista koju je sačinio ICRC, gde su imena svih nestalih osoba u vezi sa sukobima na Kosovu od 1. januara 1998. godine, do decembra 2000 godine. Ovaj spisak, prema Gashiju, sadrži imena svih nestalih tokom ovog perioda, nezavisno od njihove nacionalne pripadnosti i na spisku su 2.900 imena lica koja se smatraju nestalima.\nIstovremeno, Naser Rugova ističe kako kosovska delegacija veruje da će vrlo brzo, u kratkom roku, imati jedan realniji zajednički spisak.\n«Mi smo zainteresovani da intenzivno radimo na jednom spisku, pošto su i Srbi, koji se smatraju nestalima, građani Kosova i mi zastupamo taj stav»\nU ICRC veruju da se na sastanku, 9. juna, može oceniti uspešnim tromesečni period između dva sastanka.\nNa ovom sastanku delegacije su obavezne da predaju izveštaje rada i da tu predstave anagažovanje između dva sastanka, od marta do danas. Možemo slobodno reći da su u ovih tri meseca maksimalnog anagažovanja postignuti konkretni rezultati.\nInače, ovo će biti treći sastanak radnih grupa za nestale osobe između Prištine i Beograda i drugi koji se održava u Prištini. Prvi sastanak radnih grupa za nestale je održan u martu 2004. godine u Prištini, ali su posle nasilnih protesta sastanci radnih grupa zamrznuti.


Futsaleri Srbije protiv Portugalije otvaraju Evropsko prvenstvo u Holandiji\nFutsaleri Srbije u sredu od 17.30 u Amsterdamu otvaraju Evropsko prvenstvu i već na startu imaće pakleno težak zadatak, jer im je rival selekcija Portugalije... 19.01.2022, Sputnik Srbija\nPovrede i virus korona kroje tim selektoru Dejanu Majesu. Zbog pozitivnog nalaza na Kovid 19 u Beogradu je ostao Ninoslav Aleksić, koji će se nakandno priključiti ekipi.Pozitivan na testiranju u Holandiji bio je i iskusni Slobodan Rajčević, a automatski je to značilo da i njegov cimer Nikola Matijević mora u izolaciju.Prethodno su zbog povreda otpali Jovan Lazarević i Miloš Stojković. Lazarević koji spada među deset najboljih futsalera sveta, doputovao je sa ekipom i mogao bi da zaigra u nekom od predstojećih mečeva. „Bez obzira na sve hendikepe koji su nas zadesili, očekujem da se igrači bore za dres Srbije od prvog do poslednjeg minuta i pruže maksimum. Želimo da ostavimo pozitivan utisak kako bi nastavak prvenstva bio onakav kakav priželjkujemo. Odradili smo jedan trening, navikli se na podlogu, a hrabri nas činjenica da se Jovan Lazarević polako oporavlja i očekujemo da nastupi na ovom šampionatu. Portugaliju dobro poznajemo, važno je da uđemo hrabro u meč“, izjavio je Majes za sajt Fudbalskog saveza Srbije.Povredama osakaćena Srbija juri čudo i sanja osvetu protiv Portugalije koja je eliminisala u nokaut fazi na Svetskom prvenstvu održanom prošle godine.Ipak, jasno je da neće biti lako jer je rival najbolja selekcija planete. Utakmice na EP u Holandiji biće odigrane bez prisustva publike zbog aktuelne epidemiološke situacije, a jasno je da bi dvorana "Johan Krojf" u Amsterdamu bila dupke puna da je situacija drugačija.„Domaćin je imao smenu generacija i nije se slučajno izborio za domaćinstvo EP. Sve bi naravno bilo bolje i lepše da se igra pred publikom, ali zbog virusa korona navikli smo već da igramo pred praznim tribinama. Hendikep za sve, najviše za domaćina i organizatora, ali bez obzira na sve na nama je da pružimo maksimum kako bismo mogli da ostvarimo rezultate koje želimo“, objasnio je Majes.Srbije i Portugalija od 17.30 u direktnom prenosu na RTS 2 otvaraju Evropsko prvenstvo i moći ćete uživo uz Sputnjik sport da pratite sve dešavanja sa tom meča.U Grupi A nalaze se još Ukrajina i domaćin Holandija koji će odmeriti snage od 20.30.\n11:31 19.01.2022 (Osveženo: 11:41 19.01.2022)\nFutsaleri Srbije u sredu od 17.30 u Amsterdamu otvaraju Evropsko prvenstvu i već na startu imaće pakleno težak zadatak, jer im je rival selekcija Portugalije. Evropski i svetski prvak udariće na desetkovane Orlove.\nPovrede i virus korona kroje tim selektoru Dejanu Majesu. Zbog pozitivnog nalaza na Kovid 19 u Beogradu je ostao Ninoslav Aleksić, koji će se nakandno priključiti ekipi.\nPozitivan na testiranju u Holandiji bio je i iskusni Slobodan Rajčević, a automatski je to značilo da i njegov cimer Nikola Matijević mora u izolaciju.\n👊🏻 Futsal reprezentacija Srbije danas otvara EP u Holandiji duelom protiv Portugala, aktuelnog svetskog i evropskog prvaka. Napred, Orlovi! 🦅\n🏆 Evropsko prvenstvo\n📺 RTS 2⃣#SrcemSvim #Orlovi #Srbija #FSS#FutsalSrbija #FutsalEURO pic.twitter.com/58Z9vHXIp6\nPrethodno su zbog povreda otpali Jovan Lazarević i Miloš Stojković. Lazarević koji spada među deset najboljih futsalera sveta, doputovao je sa ekipom i mogao bi da zaigra u nekom od predstojećih mečeva.\n„Bez obzira na sve hendikepe koji su nas zadesili, očekujem da se igrači bore za dres Srbije od prvog do poslednjeg minuta i pruže maksimum. Želimo da ostavimo pozitivan utisak kako bi nastavak prvenstva bio onakav kakav priželjkujemo. Odradili smo jedan trening, navikli se na podlogu, a hrabri nas činjenica da se Jovan Lazarević polako oporavlja i očekujemo da nastupi na ovom šampionatu. Portugaliju dobro poznajemo, važno je da uđemo hrabro u meč“, izjavio je Majes za sajt Fudbalskog saveza Srbije.\nPovredama osakaćena Srbija juri čudo i sanja osvetu protiv Portugalije koja je eliminisala u nokaut fazi na Svetskom prvenstvu održanom prošle godine.\nIpak, jasno je da neće biti lako jer je rival najbolja selekcija planete. Utakmice na EP u Holandiji biće odigrane bez prisustva publike zbog aktuelne epidemiološke situacije, a jasno je da bi dvorana "Johan Krojf" u Amsterdamu bila dupke puna da je situacija drugačija.\n„Domaćin je imao smenu generacija i nije se slučajno izborio za domaćinstvo EP. Sve bi naravno bilo bolje i lepše da se igra pred publikom, ali zbog virusa korona navikli smo već da igramo pred praznim tribinama. Hendikep za sve, najviše za domaćina i organizatora, ali bez obzira na sve na nama je da pružimo maksimum kako bismo mogli da ostvarimo rezultate koje želimo“, objasnio je Majes.\nSrbije i Portugalija od 17.30 u direktnom prenosu na RTS 2 otvaraju Evropsko prvenstvo i moći ćete uživo uz Sputnjik sport da pratite sve dešavanja sa tom meča.\nU Grupi A nalaze se još Ukrajina i domaćin Holandija koji će odmeriti snage od 20.30.


SLUŽBENO // Dio migranta iz Bihaća bit će prebačen u prihvatni centar u Hadžićima\nDo trećeg juna u BiH je ušlo oko 5300 migranata, izjavio je danas novinarima Dragan Mektić ministar sigurnosti BiH. Najteža situacija i dalje je u gradovima kroz koje migrantska ruta prolazi, a posebno je ozbiljno u Bihaću gdje se oni zaustavljaju kako bi prešli u zemlje EU. O ovom problemu koji sve više optrerećuje USK, posebno Bišćane, Mektić je danas razgovarao sa Anelom Ramićem, ministrom unutrašnjih poslova USK. Do konkretnog rješenja moglo bi se doći u četvrtak kada će se, uporedo sa Ministarskom konferencijom posvećenoj migratskoj krizi, o ovom pitanju razgovarati i sa zvaničnicima USK-a.\nDio migranata koji se nalaze u Bihaću izmjestit će se u novi prihvatni centar u Hadžićima. Ovo je jedno od obećanja koje je ministar sigurnosti Dragan Mektić dao danas Anelu Ramiću, ministru unutrašnjih poslova USK-a. Prvi prihvati mogli bi se desiti već sutra, kada ovaj centar počinje s radom.\nDa će jedan dio migranata biti prebačen na sarajevsko područje potvrdio nam je u telefonskoj izjavi i kantonalni ministar Ramić. Osim toga dobio je garancije da će Ministarstvo sigurnosti obezbijediti i 50.000 KM za brigu o migrantima.\nVećina će ipak ostati u Bihaću jer on u njihovim migracijama predstavlja kraj rute kao područje uz granicu koju namjeravaju preći. Njihov priliv koji na dnevnoj bazi dostiže brojku od stotinu, iz dana u dan pričinjava sve više problema ovdašnjim građanima. Kako ih riještii, biće tema posebne Ministarstke konferencije, ali i razgovora kojim će prisustvovati zvaničnici iz USK.\nPriliv migranata u našu zemlju smanjio se u posljednjih 15 dana, mada je ulazak tokom vikenda bio nešto masovniji. Redovno izvještavanje o migranstkim kretanjima, kazao je MEKTIĆ, biće njegova obaveza, posebno zbog neargumentiranih izjava političara.\nKako bi se zaštitile granice iz MUP RS povučeno je 60, a iz Brčko Distrikta angažiran o je 15 policajca. Ove mjere pokazale su se djelotvornima i njima je spriječen ulazak značajnog broja ilegalnih migranta.\nObjavio: Wed, 06/06/2018 - 16:49


Može li Kristijan Šmit na funkciju šefa Kancelarije visokog predstavnika (OHR) u Sarajevu bez Rusije? – DnevniZurnal\nMože li Kristijan Šmit na funkciju šefa Kancelarije visokog predstavnika (OHR) u Sarajevu bez Rusije?\nby admin 03/06/2021, 16:15 1.5k Views\nDa li će nemački političar Kristijan Šmit 1. avgusta, kako je to najavljeno, zvanično preuzeti funkciju šefa Kancelarije visokog predstavnika (OHR) u Sarajevu, u ovom trenutku još nije sasvim izvesno.\nS jedne strane stižu uveravanja da je njegovo imenovanje za novog visokog predstavnika završena stvar, ali ima glasova i da to nije baš tako i da se, uz poštovanje svih obaveza i pravila, situacija može i te kako promeniti.\nRazlog zbog kojeg je smena u vrhu OHR-a izazvala toliku pažnju javnosti i brojne negativne reakcije, prevashodno iz Republike Srpske, jeste to što Šmitovo postavljenje nije izvršeno na transparentan način. Naime, odluku o njegovom imenovanju, i to bez saglasnosti Rusije, doneo je Upravni odbor Saveta za sprovođenje mira (PIK), iako za tako nešto, prema tvrdnjama stručnjaka, nema ovlašćenja.\nOsim toga, Upravni odbor PIK-a nije, kako je za „Politiku” rekao Milan Tegeltija, pravni savetnik srpskog člana Predsedništva BiH Milorada Dodika, poštovao ni mehanizam odlučivanja prema kojem su njegove odluke važeće samo ukoliko su donesene konsenzusom. To svakako nije bio slučaj s odlukom o imenovanju Šmita.\nTeško je objašnjivo i to što je Upravni odbor PIK-a pogazio i obavezno i ustaljeno pravilo, koje kaže da „na osnovu Dejtonskog sporazuma imenovanje visokog predstavnika vrše strane potpisnice, a potvrđuje ga Savet bezbednosti Ujedinjenih nacija”. Od dosadašnjih sedam visokih predstavnika, tu potvrdu, slučajno ili ne, nije imao samo Kristijan Švarc Šiling, koji je takođe bio nemački diplomata.\nU razgovoru za naš list Tegeltija naglašava još dve stvari. Prva je ta da i odluka u Savetu bezbednosti vredi samo ako bude izglasana konsenzusom, a druga da Šmit neće imati nikakav legitimitet u BiH ukoliko bude uložen veto.\n„Ukoliko ne bude imenovan na način koji je predviđen sporazumom i rezolucijama UN, on neće imati legitimitet. Neće biti legalno izabrani visoki predstavnik. A to znači da on može da bude na toj funkciji i da predstavlja zemlje koje su ga izabrale, ali ne može da ima status visokog predstavnika i ovlašćenja koja proizlaze iz Aneksa 10, onako kako je to predviđeno sporazumom i Rezolucijom 1031 iz 1995. godine”, objašnjava Tegeltija.\nUprkos svim ovim činjenicama, proisteklim iz zvaničnih pravila i dokumenata, prisutna je i bojazan od nastavka već započete netransparentnosti. Na to ukazuje i profesor Univerziteta u Istočnom Sarajevu Radomir Lukić, koji procenjuje da postoji realna mogućnost da zapadne sile zaobiđu proceduru i da bez rasprave u Savetu bezbednosti zvanično postave Šmita za novog šefa OHR-a. U slučaju da se to i dogodi, Republika Srpska, kaže on, može zaustaviti takav scenario tako što će „odbiti da sarađuje pod pretnjom svega”.\n„Ako je neko spreman da se bori za ono što jeste pravo, a ne nečija samovolja, onda ne treba da sarađuje s takvim visokim predstavnikom. Bombardovati nas ne mogu”, rekao je Lukić, prenosi „Glas Srpske”.\nNakon što je Upravni odbor PIK-a 27. maja imenovao Šmita, srpski član Predsedništva BiH Milorad Dodik izjavio je više puta da Srpska ne može, „zbog elementarnog nepoštovanja vladavine prava u vidu kršenja Aneksa 10”, da prihvati nametanje bilo koje ličnosti za visokog predstavnika. Istovremeno je i podsetio da je postavljanje visokog predstavnika „uslovljeno saglasnošću” strana potpisnica Aneksa 10 Dejtonskog sporazuma.\n„Strane potpisnice moraju da utvrde predlog, koji se potom potvrđuje relevantnom rezolucijom Saveta bezbednosti, a ne da nekakvi ambasadori i neka samozvana tela pokušavaju da nam nameću visoke predstavnike kršeći međunarodno pravo”, izričit je Dodik.\nPolitički direktori zemalja članica Upravnog odbora PIK-a započeli su juče u Sarajevu putem video-linka dvodnevnu sednicu, kojom predsedava odlazeći visoki predstavnik Valentin Incko. Baviće se, kako je najavljeno, „sprovođenjem Dejtonskog sporazuma i sveukupnom situacijom u BiH”, a postoji mogućnost da će i „potvrditi imenovanje Inckovog naslednika Kristijana Šmita.\nU intervjuu za Radio Slobodna Evropa Incko je, između ostalog, kazao da je imenovanje Šmita „najava ofanzivnijeg pristupa međunarodne zajednice u rešavanju problema u BiH” i da bi on u svom delovanju „trebalo da koristi i ovlašćenja (bonska) koja mu omogućavaju nametanje odluka i kažnjavanje”.\nU izjavi za sarajevski portal „Kliks” bivši visoki predstavnik Volfgang Petrič ocenio je da „izbor Šmita nije dobar potez”, a glavni razlog za to vidi u „neslaganju Rusije s tim, i stavu da Šmit neće izaći na kraj ni s njima ni s Miloradom Dodikom”.


Veliki energetski projekat na Drini: Srbija i Republika Srpska ulažu 450 miliona evra - Sputnjik Srbija\nVeliki energetski projekat na Drini: Srbija i Republika Srpska ulažu 450 miliona evra\n11:44 21.04.2019 Preuzmite kraći link\nNovi sastanak predstavnika institucija RS i Srbije u maju doneće još mnogo novih projekata, izjavio je premijer RS Radovan Višković.\n„Razgovaraćemo o investiranju u Srpsku. Vodimo pregovore sa određenim kompanijama iz Srbije o tome da dođu u RS. Već smo se dogovorili da Srbija iz fonda koji ima za podsticanje investicija prema stranim ulagačima, podstakne svoje privredne subjekte da otvaraju pogone u Srpskoj. Sve ono što strani investitori dobijaju u Srbiji, sada će dobijati privrednici iz Srbije za otvaranje pogona u RS“, rekao je Višković za „Večernje novosti“.\nPrivrednici iz Srbije se već javljaju i obavljaju istraživanja tržišta, rekao je Višković i dodao da očekuje konkretne rezultate ove godine, kao i da veliki srpski brendovi otvore proizvodne pogone širom RS.\n„Zamolio sam predsednika Aleksandra Vučića da pokuša da utiče na kompanije iz Srbije koje imaju sedište u Federaciji BiH da se vrate u Republiku Srpsku. Njihov odlazak nam je napravio znatne gubitke u privrednom smislu, jer povrat PDV-a za te firme ide u Federaciju, a Srpska gubi milione“, rekao je premijer RS.\nNa konstataciju da su te firme otišle zbog bolje poslovne klime u Federaciji, Višković kaže da to nije tačno i da su uslovi za privređivanje bolji od uslova u Federaciji BiH.\n„U jednom momentu jeste situacija na terenu bila zategnuta, ali je sve promenjeno u poslednje tri godine u korist RS. Naša zbirna poreska stopa na primanja je manja nego u FBiH. Cena električne energije je manja nego u FBiH“, rekao je Višković.\nhidroelektrana, Republika Srpska, Srbija


Nagrađivanje zaposlenih sticanjem udela u društvu - TSG\nPovratak na Newsletter\nNagrađivanje zaposlenih sticanjem udela u društvu\nPočev od 01.Aprila 2020. godine privredna društva koja u Srbiji posluju u formi društva sa ograničenom odgovornošću (d.o.o.) imaju na raspolaganju novo rešenje kojim mogu da nagrade zaposlene, menadžment ili konsultante, dajući im pravo na sticanje udela u društvu.\nNovo rešenje je uvedeno pod zakonskim nazivom „finansijski instrument – pravo na sticanje udela“. Navedeni finansijski instrument je neprenosiv, ne može biti predmet zaloge niti predmet nasleđivanja.\nFinansijski instrument – pravo na sticanje udela (dalje: Pravo na sticanje udela) daje pravo određenom licu na sticanje udela određenog dana (dan dospeća) po određenoj ceni, i kao takav se upisuje u Centralni registar depoa i kliringa hartija od vrednosti (dalje: Centralni registar).\nOdluku o emisiji Prava na sticanje udela, odnosno o nagrađivanju zaposlenih ili menadžmenta donosi skupština društva sa ograničenom odgovornošću (d.o.o.).\nPo usvajanju odluke o emisiji Prava na sticanje udela društvo odluku dostavlja Centralnom registru radi upisa i registracije Finansijskog instrumenta na zakonite imaoce.\nPravo na sticanje udela može se poništiti samo na 2 načina: (i) usled neplaćanja cene društvu za udeo o dospelosti; (ii) pre dana dospeća, u skladu sa uslovima definisanim odlukom o emisiji.\nTreba napomenuti da je preduslov za usvajanje ovog Prava na sticanje udela prethodno postojanje „rezervisanog sopstvenog udela“ što predstavlja udeo koji društvo besteretno stiče od člana društva, sa ciljem dodele opisanog finansijskog instrumenta. Društvo može imati više rezervisanih sopstvenih udela. Procenat učešća svih rezervisanih sopstvenih udela u osnovnom kapitalu ne može biti veći od 40%.\nOdluku o sticanju rezervisanog sopstvenog udela donosi skupština društva većinom od 2/3 glasova svih članova društva.\nTreba napomenuti da je za akcionarska društva podignut limit za sticanje sopstvenih akcija sa 3% na 5% bilo koje klase akcija u toku poslovne godine, radi nagrađivanja zaposlenih u društvu ili za nagrađivanje članova odbora direktora, odnosno izvršnog i nadzornog odbora pod uslovom da su izdvojene rezerve za ove namene.\nNavedene novine u Zakonu o privrednim društvima su objavljene u Službenom glasniku RS, broj 91/2019, i stupile na snagu 01.01.2020, a primenjivaće se od 01.04.2020.\nUkoliko imate dodatnih pitanja ili su potrebna pojašnjenja možete nas kontaktirati na office@tsg.rs\n« Newsletter 120 - Srbija usvojila novi Zakon o žigovima Newsletter 118 - Izmene Zakona o autorskim i srodnim pravima »


26.05.2020 21:57 Administrator\nReprezentativac Srbije, Igor Timotijević, odlučio je da se iz italijanskog šampiona Milano Seamen-a preseli u redove srpskog prvaka, Kragujevac Wild Boars-a. Ovaj dvadesetčetvorogodišnji Srbin rođen je u Milanu, a za najdominantniji italijanski tim u protekloj deceniji beležio je izuzetno zapažene partije na poziciji defanzivnog tekla, pa je dobio poziv da nastupa za reprezentaciju...\n28.01.2020 22:20 Administrator\nSvetosavsku nagradu, kao najbolji đaci generacije su danas primili Pavle Jovanović i Vuk Čađenović, obojica igrači Kraljevskog kluba američkog fudbala Kraljevo Royal Crowns. Učenici osmog razreda, Pavle Jovanović iz OŠ "Svetozar Marković" i Vuk Čađenović iz OŠ "Braća Vilotijević", su do sada ostvarili više akademskih uspeha, a prošle godine su zauzeli drugo i treće mesto iz fizike na...\n13.01.2020 20:14 Administrator\nBolesnu decu Kraljeva i ove godine je za zimske praznike obradovao Kraljevski klub američkog fudbala. Kraljevske krune su uz podršku građana Kraljeva, Lifeline humanitarne fondacije Nj.K.V. Princeze Katarine Karađorđević i udruženja Kraljevina Srbija, napravili paketiće za Srpsku Novu godinu. Kraljevske krune su prvo organizovale novogodišnji humanitarni Flag Football turnir, na kojem je...\n12.11.2019 16:31 Administrator\nReprezentacija Srbije odigrala je fantastičnu utakmicu u Lilu u Francuskoj protiv aktuelnog prvaka Evrope i nedostajao joj je jedan TD da savlada šampione i plasira se u polufinale Evropskog prvenstva. Posle 48 minuta rovovske borbe na stadionu Metropol Francuska je pobedila Srbiju sa 13:7. Na ovaj način završeno je takmičenje ove godine i proces koji je započet još 29. septembra. Početak...\n05.11.2019 11:07 Administrator\nKraljevo Royal Crowns su prvaci ovogodišnje Arena lige Srbije! Do šampionske titule su Krune stigle pobedivši ekipu Obrenovac Hawks rezultatom 26:4. Poslednja ovogodišnja ALS utakmica je odigrana u Kraljevu, a iako su Kraljevske krune u meč ušle kao favorit, dobra igra i uzbuđenja na obe strane terena nisu izostala. Za samo nedelju dana ovo je druga šampionska titula za kraljevački klub...\n29.10.2019 12:42 Administrator\nKraljevo Royal Crowns je novi prvak Pionirske U15 lige Srbije. Kraljevići su u finalu pobedili tim Orlovi Novi Beograd rezultatom 57:25. Pored atraktivne utakmice sa mnogo poena, finale je imalo i bogat program, a i postignut je i humanitarni cilj. U prvoj četvrtini su gosti bili bolji, iako su Krune povele prva deonica se završila sa vođstvom Orlova od 19:13. U tom periodu igre dominirao je...


Insulinske tablete uskoro će biti stvarnost\nDnevne doze insulinskih inekcija bolna su stvarnost za mnoge ljude koji boluju od dijabetesa. Međutim, to će se veoma izvseno vrlo brzo promeniti, ukoliko naučnici koji su uspešno testirali oralni insulin na pacovima uspeju ponoviti takve rezultate i kod ljudi, što je izvesno da će se i dogoditi.\nGotovo 350 miliona ljudi širom sveta boluje od šećerne bolesti, a predviđa se da će do 2030 godine taj broj porasti na više od 500 miliona. I dok najčešći oblik dijabetesa, dijabetes tipa 2 ne treba uvek nužno lečiti inekcijama insulina, gotovo četvrtina svih bolesnika sa dijabetesom ipak svakodnevno treba takav tretman. Uzimajući to u obzir procenjuje se kako bi godišnja zarada od prodaje oralnog insulina mogla iznositi između 08 i 17 milijardi dolara.\nMeđutim, prednost insulinske tablete nije samo njena jednostavnost upotrebe. Ona zapravo omogućava pacijentu da počne uzimati insulin tokom ranijeg razvoja bolesti, što bi moglo da smanji neke sekundarne komplikacije poput slepila ili nepotpunog zarastanja rana koje mogu dovesti do amputacije.\nIdeja o oralnom uzimanju insulina postoji još od 1930. godine, ali su poteškoće pri izvodljivosti te ideje očigledno bile prevelike da bi se prevladale. Razlozi tome mogu biti u činjenici što insulin protein u kontaktu sa želudačnim enzimima biva brzo uništen. Takođe, čak i ako insulin uspe sigurno proći kroz želudac, to je ipak prevelika molekula (oko 30 puta veća od aspirina) da bi se mogla lako apsorbuje u krvotok te regulisati nivo šećera u krvi.\nSaniog Jain i njegove kolege s indijskog Instituta za farmaceutsko istraživanje radili su na istraživanju „isporuke“ oralnog insulina u krvotok dugi niz godina. Njihov prvi uspešan pokušaj realizovan je 2012. godine kada su razvili oblik kojim se uspešno mogao regulisati nivo šećera u krvi kod pacova. Međutim, korišćeni materijali su bili preskupi pa su odustali od komercijalizacije toga leka.\nSada u članku objavljenom u časopisu Biomacromolecules isti naučnici navode da su pronašli jeftiniji i pouzdaniji način „isporuke“ insulina u krvotok. Naime, uspeli su da prevaziđu dve glavne prepreke time što su insulin „upakovali“ u sitne kese lipida (masti) dodajući na njih folnu kiselinu (vitamin B9) kako bi poboljšali apsorpciju insulina u krvotok. Lipidi koje koriste su jeftini i već su ranije bili uspešno korišćeni za „isporuku“ nekih drugih lekova. Oni pomažu u zaštiti insulina od želudačnih enzima koji nastaju u tankom crevu. Prilikom ulaska lipida u tanko crevo, posebne ćelije kojima su obloženi privlače folnu kiselinu koja pomaže da aktivira mehanizam kojim se velikim molekulima olakšava prolazak u krvotok.\nNajvažniji deo istraživanja tek treba da usledi. Naime, nakon uspešno sprovedenog testiranja na pacovima istraživanje bi se trebalo sprovesti i na ljudima. Međutim, kako je Jain rekao, „državni institut poput njihovog jednostavno ne raspolaže tolikim novčanim sredstvima potrebnim za sprovođenje takvo komplikovanih kliničkih istraživanja“. Međutim, izgleda da će im u tom naumu ipak pomoći nekoliko zainteresovanih velikih farmaceutskih firmi poput Oramed, Novo Nordisk, Biocon itd, koje su već decenijama u potrazi za takvim oblikom insulina.


Srbiji od Ane Ivanović 35 respiratora – Televizija srpske dijaspore\nAna Ivanović učestvovala je u nabavci 35 respiratora za građane Srbije.\nKako saznaje Kurir srpska teniserka dala je finansijsku podršku, ali se i “založila” preko svojih kontakata za nabavku ovih preko potrebnih aparata.\nNekoliko kompanija i Ivanovićeva obezbijedili su velika novčana sredstava kojima je naručeno 35 respiratora za potrebe medicinskog sistema Srbije. Sve to urađeno je pod kapom Unicefa, čiji je Ana ambasador već godinama.\nU akciji „Respirator za Srpsku“ prikupljeno milion KM\nIz izvora bliskih jednoj od kompanija koje su pomogle pomenuti list saznaje da je teniserka uradila izuzetno mnogo, što finansijski, što pomoću ličnih kontakata, kako bi građani Srbije dobili neophodnu opremu. Dodaćemo da je ova svjetska organizacija ukupno naručila 50 respiratora za Srbiju.\nOni su ovih dana već počeli prvi dio isporuke maski, zaštitnih odijela, vizir naočara i rukavica za zdravstvene radnike. Takođe, za početak će i 1.700 najugroženijih porodica dobiti higijenske pakete. Kasnije će taj broj biti i veći zaključuje list.\nU akciji “Respirator za Srpsku” prikupljeno milion KM\nKineska vakcina protiv virusa biće globalni javni proizvod\nŠpanija otvara granice od 22. juna


Hina , N1\n- Verovatno im nikada nećemo naći tela - kazao je ekolog Dailan Pju.\nOn kaže da je u požarima izgubljena trećina staništa koala na severu Novog Južnog Velsa.\nKoale su i ranije ostajale bez svojih obitavališta zbog krčenja šuma i urbanog razvoja, ali to je poslednjih meseci zbog požara u Novom Južnom Velsu i Kvinslendu, kojih je još 140 aktivnih, poprimilo razorne razmere.\n- Ove teške lekcije nam pokazuju koliko smo bili nepripremljeni. Nemamo protokole za spasavanje koala pre i nakon požara. Nismo dovoljno opremljeni ni finansirani - kazala je Keli Li, izvršna direktorka udruženja Science for Wildlife.


Partnerstvo sa Nemcima u bioenergiji - Bizlife.rs\nPartnerstvo sa Nemcima u bioenergiji\n14:43 Štutgart, 09.09.2014.\nSrbija i Nemačka su zvanično uspostavile partnerstvo u oblasti bioenergije na najvišem nivou, čime se daje puna podrška realizaciji niza projekata u toj oblasti.\nMeđu tim projektima je i onaj za razvoj održivog tržišta bioenergije u Srbiji, koji će biti realizovan u naredne tri godine, a vredan je osam miliona evra, izjavila je Tanjugu ministar poljoprivrede Snežana Bogosavljević-Bošković koja u Štutgartu učestvuje na ministarskoj konferenciji.\nOna je rekla da je Ministarstvo životne sredine i energetike nemačke pokrajine Baden Virtemberga u saradnji sa nemačkom vladinom organizacijom za međunarodnu saradnju, organizator osnivačke konferencije nemačko-srpsko partnerstva u oblasti bioenergije.\n"Ovaj događaj je nastavak inicijative nemačkog partnera koji sprovodi projekat razvoj održivog tržišta bioenergije u Srbiji. Na projektu su partnerski angažovane naše dve institucije, a finansira ga nemačko savezno ministarstvo", kazala je Bogosavljević-Bošković.\nOna je prenela da je dogovoreno dalje jačanje političkog dijaloga na nivou ministara, saradnja između kompanija i različitih asocijacija i segmenta bioenergije, kao i na nivou univerziteta i naučno istraživačkih organizacija.\n"Srbija ima značajne potencijale biomase u poljoprivredi i sektoru šumarstva za proizvodnju energije i supstituciju fosilnih goriva", istakla je Bogosavljević-Bošković, dodajući da naša zemlji ima cilj da ovaj potencijal što više koristi u godinama koje dolaze.\nOna je napomenula i da je Srbija pozdravila i prihvatila i predlog nemačke strane, da se ovo zvanično upostavljeno partnerstvo predstavi i u sedištu predstavništva Baden Virtemberga u Briselu uz poziv zemljama dunavske strategije da se priključe.\nnemacka biomasa bogosavljevic boskovic Srbija


KADA IM TREBA, KUNU SE U MMF A SADA - Brnabić šokirala srpske penzionere: PUSTITE VI MMF... | Vestinet.rs\nPočetna TEMA DANA\tKADA IM TREBA, KUNU SE U MMF A SADA – Brnabić šokirala srpske penzionere: PUSTITE VI MMF…\nPremijerka Ana Brnabić izjavila je da bi ukidanje Zakona o privremenom umanjenju penzija značilo smanjenje primanja za 80 odsto penzionera, što vlada ne želi.\nBrnabić je kazala da se traži način kako da se fazno ponovo pređe na prethodni sistem – redovno dvogodišnje usklađivanje penzija.\n“Ne možemo jednostavno da kažemo – taj zakon se ukida, zato što nikome nećemo umanjivati penzije.\nMožemo da vidimo samo kako fazno da pređemo ponovo na jedan normalni sistem, da se dvogodišnje usklađuju penzije, sa rastom BDP-a i o tome ćemo razgovarati”, rekla je Brnabić.\n“Upravo zbog toga, ako planiramo još jedno povećanje, onda nema više govora da ukidamo zakon i da se vratimo gde smo bili.\nNe možemo, i nećemo da se vratimo gde smo bili, želimo da razgovaramo o tome kako da, na većem nivou penzija, možemo da pređemo na redovno dogodišnje usklađivanje”, zaključila je Brnbić.


Fudbal i edukacija zajedno odrastaju – Srednja škola MC Vision\nU prisustvu brojnih gostiju, dece i roditelja škola fudbala Železničar 2018 održala je promociju i proslavila svoj prvi rođendan u Sportskom centru Rade Jovanović na Detelinari.\nFoto: F. Bakić / FK Železničar 2018 /\nIstovremeno je predstavila nas, MC Vision Academy kao svog sportskog prijatelja.\nU pozdravnom govoru jedan od osnivača škole fudbala, trener Miroslav Kovačević zahavalio se direktorici Gimnazije Silviji Levatić Cukić na pomoći koju je naša gimnazija darovala školi fudbala, kao i prisutnom uvaženom gostu predsedniku fudbalskog saveza Novog Sada, Novaku Kostrešiću. Trener Slobodan Jovanović, osnivač škole fudbala govorio je o značaju dugoročne saradnje sa našom srednjom školom u edukativnom i sportskom smislu, kao i brizi za decu u njihovom odrastanju.\nDirektorica Silvija Levatić Cukićpodelila je dresove deci i i stakla značaj prepoznavanja škole fudbala Železničar 2018 i njenog stručnog rada za dugoročnu saradnju na obostranu korist. Gimnazija MC Vision Academy poseduje posebne programe za sportiste i poznaje obaveze koje oni imaju, tako da im se izlazi u susret kod takmičenja, priprema i igranja za reprezentaciju.\nNovak Kostrešić je pripomogao u dodeli dresova tokom promocije, zahvalio se na pozivu i simbolično uručuio loptu prisutnoj deci naglasivši da će Fudbalski savez pomoći i uvek biti na usluzi , naročito u onim sredinama gde postoji želja da se fudbalska igra razvija i širi i gde se ulaže u infrastrukturu.\nM. Popović / dnevnik.rs


Arapi planiraju velika ulaganja u Zobnaticu — Викиновости\nБачка Топола/ Србија (PRobjave) - Arapi planiraju velika ulaganja u poljoprivredno preduzeće Zobnatica kod Bačke Topole, izjavio je na Kopaonik biznis forumu izvršni direktor Zobnatice Suvaidi Al Saed, najavljujući da planiraju da primene savremenu tehnologiju i da veliki broj hektara zemlje pokriju plastenicima i staklenicima.\n"Ove godine nastavljamo da ulažemo sa novom tehnologijom, jer želimo da budemo operativni tokom cele godine. Želimo da izgradimo plastenike i staklenike, ali nije lako pokriti hektare i hektare zemljišta. Želimo da investiramo i u sisteme za navodnjavanje", kazao je on.\nKako kaže, tu se na tradicionalan način obrađuje zemljište i Zobnatica želi da podigne kvalitet. "Zobnatica je poznata i po ergeli i dobrim konjima, pa ove godine planiramo da nastavimo sa tradicijom konjskih trka i tako privučemo turiste", istakao je Suvaidi.\nPredsednik izvršnog odbora Mirabank u Srbiji Ilinka Roseti je rekla da se preko te banke realizuju investicije UAE i da u Srbiji pokušavaju da implementiraju novi model poslovanja.\n"Uspeli smo da nađemo sjajne ljude u Srbiji i zaposlimo ih. Veliko je zadovoljstvo raditi u Srbiji. Ova zemlja poseduje neverovatnu energiju i entuzijazam i to je istinska vrednost Srbije. Znamo da ovde ima puno problema, ali morate verovati u budućnost koja nadilazi realnost i vidim tu dosta pozitivnih signala i poruka", naglasila je Roseti.\nOna kaže da Srbija ima pozitivnu osnovu za budući razvoj. "Preko nas će ići realizacija projekata UAE, jer verujemo da u Srbiji postoje potencijali i da interesi više strana mogu ovde da se sretnu. Zato smo formirali poslovni klub za umrežavanje poslovnih ljudi", navela je Roseti.\nPotpredsednik i izvršni direktor švajcarske kompanije SR Technics Services, čiji je vlasnik Mubadala iz UAE, Marko Aspesi, rekao je da se ta kompanija bavi servisiranjem aviona u svetu i da žele da prošire poslovanje i u Srbiji.\nPrema njegovim rečima, Srbija se pokazala kao pogodno tle, jer ima sjajnu i ambicioznu radnu snagu. Ta kompanija obavlja administraciju u Srbiji i već ima oko 150 zaposlenih, a planira da ima skoro 220 radnika. "Vratićemo značaj Srbiji u ovom sektoru koji je ranije imala. Nadamo se da će naše poslovanje privući nove investitore u Srbiju", dodao je Aspesi.\nGeneralni direktor preduzeća "Beograd na vodi" Nikola Nedeljković je rekao da je taj projekat velika šansa za Srbiju.\nOn je kazao da će "Beograd na vodi" podstaći urbanu obnovu grada "Moje kolege znaju da Beograd ima najmanju površinu maloprodajnog prostora po broju stanovnika i tu bi mogla da se preseli međunarodna maloprodaja", kazao je Nedeljković. On je istakao da Beograd ima svega 60.000 kvadratnih metara kancelarijskog prostora, što je veoma malo ako se uporedi sa drugim gradovima i dodao da tu postoje veliki potencijali za dalji razvoj. Nedeljković je rekao da je došlo do velikog napretka u Srbiji u izdavanju građevinskih dozvola, koje se sada izdaju elektronski.\n"Ovaj projekat će biti katalizator za građevinsku industriju, a imaće uticaj i na svetsko tržište nekretnina. Očekujemo da će domaće kompanije biti što više uključene u gradnju", dodao je Nedeljković.\nPRobjave „Arapi planiraju velika ulaganja u Zobnaticu” PRobjave, 11. mart 2016. (српски)\nПреузето из „https://sr.wikinews.org/w/index.php?title=Arapi_planiraju_velika_ulaganja_u_Zobnaticu&oldid=3153073”


Sednica Saveta bezbednosti UN na kojoj će biti razmotren izveštaj generalnog sekretara Antonija Gutereša o Kosovu počela je u 16 sati po centralnoevropskom vremenu u sedištu Ujedinjenih nacija u Njujorku.\nStavove Srbije zastupa ministar spoljnih poslova Ivica Dačić, dok Kosovo zastupa ambasadorica u SAD Vljora Čitaku.\nRedovan tromesečni izveštaj generalnog sekretara Un predstavlja šef Unmika Zahir Tanin, koji se u rad sednice uključio putem video linka.\nGutereš je u izveštaju za period od 16. aprila do 15. jula ocenio da se dijalog Beograda i Prištine suočava s ozbiljnim izazovima i pozvao obe strane da ožive taj proces.\nU izveštaju o aktivnostima Unmika i situaciji na Kosovu navodi se da u navedenom periodu nije bilo dovoljno napretka u primeni postignutih sporazuma, uključujući formiranje Zajednice srpskih opština i integraciju pravosuđa.\nSpecijalni predstavnik generalnog sekretara UN-a na Kosovu i šef UNMIK-a, Zahir Tanin, je naglasio članovima Saveta bezbednosti da je prethodnim kvartalom dominiralo održavanje ranih opštih izbora na Kosovu potom i pregovorima o formiranju nove vlade.\nU redovnom izveštaju o Kosovu, Tanin je izrazio da je funkcionalni institucionalni vakuum učinio izazovom napredak u prioritetima upravljanja, dodajući da su "značajne ekonomske i socijalne mogućnosti propuštene u tom periodu".\nMeđutim, istakao je da su izbori bili "generalno slobodni, pošteni i konkurentni, uprkos vrlo kratkom vremenu pripreme i kampanji.\n"Istaknuta zabrinutost glasova mnogih novih i mlađih birača bile su ekonomske prilike, smanjenje korupcije i jačanje vladavine prava"..\nPominjući predloženu inicijativu predsednika Srbije, Alksandra Vučića za unutrašnji dijalog o Kosovu, Tanin je naglasio da "ostvarivanje fer, teških, često bolnih kompromisa zahteva snažno liderstvo sa svih strana."\nNaglasio je da političko pomirenje mora biti praćeno i društvenim pomirenjem.\nTanin je naglasio napore Misije UN-a na Kosovu da podrži napredovanje odnosa među zajednicama na terenu.\nNakon tri meseca predizborne kampanje i postizborne neizvesnosti, međunarodni zvaničnik je naglasio važnost da Kosovo krene napred ozbiljno i odgovorno, i da međunarodna zajednica radi zajedno u daljem pružanju suštinske podrške.


6 najboljih hotela u blizini: Moulay El Yazid Mosque, Marakeš, MAR - Booking.com\nMAR 7 425 smeštajnih objekata\nMarakeš 1 940 smeštajnih objekata\nHoteli i smeštajni objekti u blizini znamenitosti Moulay El Yazid Mosque, Marakeš (Maroko)\nTražite smeštaj blizu znamenitosti Moulay El Yazid Mosque?\nDošli ste na pravo mesto. Unesite datume i birajte između 1 439 objekata.\nHoteli koje vam preporučujemo blizu znamenitosti Moulay El Yazid Mosque\nRiad Charme d'Orient Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nMechouar-Kasbah, Marakeš (0,2 km od destinacije Moulay El Yazid Mosque)\n9,8 Izuzetan 244 recenzije\nRiad Nirvana Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nMechouar-Kasbah, Marakeš (0,1 km od destinacije Moulay El Yazid Mosque)\nDar Alif Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nMechouar-Kasbah, Marakeš (0,6 km od destinacije Moulay El Yazid Mosque)\n9,6 Izuzetan 203 recenzije\nMechouar-Kasbah, Marakeš (0,3 km od destinacije Moulay El Yazid Mosque)\nLocated within 600 metres of Palais de La Bahia in Marrakech, Riad Badi has a seasonal outdoor swimming pool and a shared lounge, as well as free WiFi.\nDar Anika Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nMedina, Marakeš (0,4 km od destinacije Moulay El Yazid Mosque)\nRiad Anabel Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nMedina, Marakeš (0,5 km od destinacije Moulay El Yazid Mosque)\n9,7 Izuzetan 256 recenzija\nViše objekata u blizini Moulay El Yazid Mosque\nOstale atrakcije u blizini znamenitosti Moulay El Yazid Mosque


Srednjoškolci učili o radu Osnovnog državnog tužilaštva u Podgorici - CdM\nSrednjoškolci učili o radu Osnovnog državnog tužilaštva u Podgorici\nOsnovno državno tužilaštvo u Podgorici posjetili su učenici Srednje ekonomske škole “Mirko Vešović” i tom prilikom se upoznali sa načinom rada i nadležnostima ovog tužilaštva.\nUčenici predvođeni nastavnicama, predmeta “ Pravni postupci”, Tanjom Đorojević i Anom Marković razgovarali su sa državnom tužiteljkom Majom Knežević i načelnicom stručne službe Vrhovnog državnog tužilaštva Dijanom Popović Gavranović.\nTema razgovora, kako je saopšteno iz Tužilaštva, bio je Zakon o postupanju prema maljotenicima u krivičnom postupku, kao i Zakon o državnom tužilaštvu.\n“Državna tužiteljka posebno je naglasila važnost upoznavanja učenika sa poslovima iz nadležnosti tužilaštva, u cilju njihove dalje obuke i usavršavanja, kao i sticanja praktičnog znanja i iskustva. Sagovornici su izrazili očekivanja da će slične posjete biti organizovane i u narednom periodu što bi bila potvrda dosadašnje uspješne saradnje ove srednje škole i Osnovnog državnog tužilaštva u Podgorici”, saopšteno je iz Tužilaštva.\nTagsOsnovno državno tužilaštvo Srednja ekonomska škola “Mirko Vešović\nE nasi dobri srednjoskolci,naucili bi Vi da imate o cemu i o kome,a o nasem pravosudju,cisti promasaj,valjda znate kakvo je i ko ga sve vodi.Vi gospodo iz pravosudja,ne trujte te mlade i dobre studente,ne zamajavajte sa vasim pricama,uz duzno postovanje prema pojedincima u CG pravosudje.\nKOD: Rukovodstvo Deponije prijavilo naše aktiviste umjesto da riješi problem


FoNet portal :: Pretraga / tagId=67300\nTag: KLUBOVI, Pogodaka: 8\nSuspendovani ruski timovi\nSvetska i evropska fudbalska organizacija FIFA i UEFA odlučile su da se svim ruskim timovima, bilo reprezentativnim ili klupskim, suspenduje učešće u takmičenjima ovih organizacija do daljeg.\nRuski klubovi igraju u Beogradu\nZamenik gradonačelnika Beograda Goran Vesić objavio je danas na Tviteru da je Evroliga nezvaničnog kontaktirala grad Beograd sa pitanjem da li može da organizuje šest mečeva koje treba da odigraju klubovi iz Rusije.\nPomoć noćnim klubovima\nVlade Srbije donela je uredbu o direktnoj i bespovratnoj pomoći barovima i noćnim klubovima koji su pogođeni korona krizom, ali nije poznato koliki će iznos pomoći biti dodeljen vlasnicima noćnih klubova i barova, jer će ga posebnim aktom naknadno utvrditi Vlada Srbije, saopštilo je Udruženje noćnih klubova i barova.\nRestorani do 22 sata\nEpidemiolog i član Kriznog štaba Branislav Tiodorović izjavio je danas da je Krizni štab odlučio da od petka, 7. maja mogu da rade i zatvoreni delovi kafića, restorana, ugostiteljskih objekata, ali uz poštovanje svih propisanih mera.\nMere za kafiće i klubove?\nSednica Kriznog štaba za borbu protiv korona virusa biće održana u četvrtak, a prva i glavna tema mogla bi da bude rad kafića i klubova, prenose Novosti onlajn.


Holanđanin Edvin Giltaj: Naši vojnici nisu zaštitili Srebrenicu - Narod.ba\nHolandski publicista Edvin Giltaj (Edwin Giltay) razotkrio je aferu zataškavanja jer su fotografije koje je snimio oficir Johanes Ruten (Johannes Rutten) dokaz početka genocida u Srebrenici. On je u svojoj knjizi, koja je bila zabranjena, a zbog koje se on našao na udaru obavještajnih službi, naveo da su holandski vojnici bošnjačko stanovništvo prepustili vojnicima Vojske […]\nIako vojnici holandskog bataljona nisu zaštitili Srebrenicu, napravili su role fotografskog filma kao posmatrači Ujedinjenih naroda, veoma seriozno. Mnoge od tih fotografija su kasnije korištene kao dokaz počinjenih zlodjela, što je potvrdio i Međunarodni krivični sud za bivšu Jugoslaviju u Hagu (ICTY). Ljiljana Piteša iz kancelarije tužilaštva u mailu koji mi je poslala 3. oktobra 2017 napisala je: “Željela bih podvući da je saradnja koju smo imali s vojnicima holandskog bataljona, uključujući svjedočenje u našim slučajevima, bila esencijalna za procesuiranje zločina genocida koji se dogodio u Srebrenici“ – izjavio je za Al Jazerru prošle godine ovaj publicista.\nU svojoj knjizi opisujem, iz pozicije svjedoka, unutrašnji špijunski skandal koji se odigrao u Holandiji, a kojim se nastojalo prikriti i zataškati postojanje fotografija. Pa iako mediji neprekidno opisuju knjigu kao „knjigu o Srebrenici“, u njoj ne iznosim informacije iz prve ruke o događajima koji su se desili 1995. – dodao je Giltaj.\nNakon što je sud u Holandiji dozvolio objavljivanje knjige “The Cover-up General”, ona je ponovo izdata 2016. Tada je dodao još osam poglavlja.\nSrebrenica je najveći promašaj naše vojske, iako je vojsku potreslo nekoliko skandala prema kojima se neprimjereno odnosilo u bliskoj prošlosti. Izgleda da je postala praksa da se prema skandalima uspostavlja veoma neprofesionalan odnos. ”The Cover-up General” dobio je odlične kritike i više od 40 preporuka koje su dali članovi holandskog parlamenta, novinari koji se bave istraživačkim novinarstvom i vojni historičari. Čak je i ministarstvo odbrane moralo reagirati nakon što mu je parlamentarna komisija naložila da razjasni šta je službeni stav ministarstva odbrane. U odgovoru ministarstva pisalo je da moju knjigu „karakterizira lako čitljiv stil“, ali se tvrdi da je neistinita – kazao je ovaj autor.


Kern: EU nikada ne bi mogla ''svariti'' članstvo Turske\nAustrijski kancelar Christian Kern je izjavio da Evropska unija nikada ne bi mogla "svariti" ekonomski utjecaj priključenja Turske, podvlačeći strogi stav njegove vlade protiv članstva te zemlje u EU.\nAustrija je među najglasnijim kritičarima turske vlade u EU i zalaže se za zamrzavanje pregovora o pridruživanju s Turskom, izvještava AP.\nKern je u razgovoru za njemački dnevni list Frankfurter Allgemeine Zeitung kazao da "treba biti moguće legitimno reći: Vi jednostavno niste kandidat za članstvo".\nOn je dodao da je Austrija već iznijela ne samo argumente vezane za stanje demokratije u Turskoj, već i ekonomske argumente.\n"U čisto ekonomskom smislu, Evropa nikada, baš nikada ne bi mogla svariti članstvo Turske", naveo je Kern, dodavši da je Turska prešla "skoro sve crvene linije" u pitanjima poput tretmana novinara i zastupnika.


Cijena Bregzita 45 do 55 milijardi eura | Kodex.ME\nCijena Bregzita 45 do 55 milijardi eura\nBritanski i evropski pregovarači postigli su dogovor oko toga koliko Britanija treba da plati Evropskoj uniji za izlazak, a iznos će biti između 45 i 55 milijardi eura, piše britanski list Telegraf.\n29. 11. 2017 - 09:31 Autor: Kodex\nDva izvora potvrdila su listu da su se dvije strane složile oko cifre krajem prošle nedelje.\nKoliko Britanija treba da plati EU za izlazak prema svojim ranije preuzetim obavezama, jedno je od glavnih problema u pregovorima o Brezgitu između dvije strane i ukoliko je dogovor postignut to će predstavljati veliki prodor. Telegraf navodi da će konačna cifra biti između 45 i 55 milijardi eura, u zavisnosti od računice koju bude izvela svaka strana na osnovu "zajednički pripremljene metodologije", prenosi N1 pzivajući se na Betu.\nDo sada je Britanija nudila da plati oko 20 milijardi eura što je predsjednik Evropskog parlamenta Antonio Tajani odbacio, ocjenjujući da račun iznosi između 50 i 60 milijardi eura.\nNa pitanje agencije Frans pres, Evropska komisija i britansko Minstarstvo za Bregzit nisu željeli da potvrde da je postignut dogovor.\nPregovori dvije strane počeli su u junu, a prema pravilima Unije treba da se završe do aprila 2019. godine. Preostalih 27 zemalja u EU su postavili rješenje plaćanja kao jedan od uslova za prelazak na drugu fazu pregovora o budućim odnosima EU i Velike Britanije. Brisel traži da se ostvari "dovoljan napredak" po tri pitanja - prava Evropljana koji žive u Britaniji posle Bregzita, posljedice razlaza na granicu između Irske i britanske provincije Sjeverne Irske, i poravnjanje računa sa Britanijom, da bi moglo da se ide dalje u pregovorima.\nDvadesetsedmorica će na samitu predviđenom 14. i 15. decembra u Briselu reći da li prihvataju da krenu u drugu fazu pregovora, odnosno da li smatraju da ostvaren dovoljan napredak po ta tri ključna pitanja.\nPredsjednik Evropskog savjeta Donald Tusk i britanska premijerka Tereza Mej treba da se sastanu 4. decembra da ocijene kako napreduju pregovori.


Đokić na najvećem sajmu vjetroenergije u Njemačkoj – Energetika.ba\nMinistar energetike i rudarstva Republike Srpske Petar Đokić posjetio je danas najveći sajam vjetroenergije, koji se održava u njemačkom gradu Hus\nMinistar energetike i rudarstva Republike Srpske Petar Đokić posjetio je danas najveći sajam vjetroenergije, koji se održava u njemačkom gradu Husum na sjeveru Njamačke, gdje se nalaze najveći parkovi vjetroelektrana u Njamačkoj.\nNa sajmu su izložena i predstavljena najveća dostignuća u oblasti vjetroenergije, kao i razvojni pravci u oblasti proizvodnje električne energije iz obnovljivih izvora, a posebno vjetroenergije.\nU toku sajma organizovani su sastanci sa predstavnicima više kompanija koje se bave izgradnjom vjetroelektrana u Evropi i van evropskih prostora.\nĐokić se tom prilikom sastao i sa vodećim menadžerima kompanije “Vestas” iz Danske, koja je jedan od najvećih proizvođača opreme za vjetroelektrane.\nTokom svih organizovanih sastanaka, Đokić je upoznao domaćine i zainteresovane investitore o potencijalima za vjetroelektrane u Republici Srpskoj, kao i propisima i procedurama za investiranje u energetski sektor u Republici Srpskoj.\nU delegaciji je, pored Đokića, i načelnik opštine Nevesinje Milenko Avdalović sa saradnicima. Opština Nevesinje raspolaže sa velikim potencijalima u oblasti vjetroenergije, a to potvrđuju do sada dodijeljene koncesije za izgradnju vjetroelektrana.\nZainteresovanim investitorima i budućim partnerskim kompanijama je upućen poziv da posjete Republiku Srpsku i oni su poziv prihvatili.


PRITAJENI NEPRIJATELJI NA KORAK DO RATA: Otpočinje iransko-izraelski sukob u sirijskom zračnom prostoru | The Bosnia Times\nPRITAJENI NEPRIJATELJI NA KORAK DO RATA: Otpočinje iransko-izraelski sukob u sirijskom zračnom prostoru\nIzrael je zabrinut da će Islamska Republika pažnju usmjeriti na izgradnju vojnih kapaciteta režima Bashara al-Assada, kako bi mu pomogao u budućem sukobu s Izraelom\nAmerička štampa se bavila pitanjem rata koji već godinama bjesni u Siriji i podrškom koju Iran pruža sirijskom režimu te upozorava da bi rat u Siriji mogao voditi iransko-izraelskom sukobu i ozbiljnoj eskalaciji što će biti teško zaustaviti.\nPojedini američki listovi su istakli da je napad hemijskim oružjem na civile u mjestu Douma, u Istočnoj Ghouti, na periferiji Damaska, u subotu, u kojem su uglavnom stradale žene i djeca, izazvao val bijesa u međunarodnim krugovima, nakon što su se u javnosti počele pojavljivati šokantne fotografije djece i ostalih žrtava tog napada.\nAmerički predsjednik Donald Trump opisao je dan nakon napada sirijskog predsjednika Bashara al-Assada kao “životinju”. Zaprijetio je Assadu da će platiti skupu cijenu, pogotovo jer nije uzimao u obzir crvene linije koje je postavio bivši američki predsjednik Barack Obama kada je riječ o upotrebi hemijskog oružja u sirijskom ratu, koji bjesni već godinama.\nNapad na vojni aerodrom Tayfour\nZbog toga što je Assadov režim koristio sarin protiv civila u mjestu Khan Shaykhun na periferiji Idliba, sjeverozapadna Sirija, u aprilu 2017. godine, Trump je izdao naređenje da se vojni aerodrom Shayrat u provinciji Homs gađa raketama Tomahawk, odakle su izvedeni napadi otrovnim plinom.\nTokom ovih događaja i uslijed drugih složenosti rata, koji pustoši Siriju već godinama, prisutan je i rastući sukob između Irana, koji podržava sirijski režim i libanski Hezbollah, i Izraela.\nAmerički list The New York Times u analizi aktuelnih vijesti kaže da je Izrael izveo zračne napade u ponedjeljak ujutro na vojnu bazu koja koordinira iranske milicije, ubivši četiri iranska vojna savjetnika. Među poginulima je i pukovnik koji je služio kao viši oficir u iranskom programu bespilotnih letova, kako se navodi u iranskim medijskim izvještajima.\nIzraelski napad na vojni aerodrom Tayfour, poznat kao T-4, pod kontrolom sirijskog režima u provinciji Homs, koji se zapravo zove Tiyas, ponovo je usmjerio pažnju na sukob između Irana i Izraela, koji uglavnom ostaje u sjeni rata u Siriji.\nPoruka Teheranu i Moskvi\nPrema ruskim i iranskim medijskim izvještajima, dva izraelska borbena aviona F-15 izvela su napad sa osam raketa, ubivši 14 osoba. Ruska agencija Interfax prenosi da je sirijska zračna odbrana presrela pet od osam ispaljenih raketa. Tri preostale rakete su pogodile vojnu bazu Tayfour, koja je imala ključnu ulogu u širenju vojnih aktivnosti Irana u Siriji.\nListi dodaje kako je Izrael zabrinut da će Iran sada pažnju usmjeriti na izgradnju vojnih kapaciteta Assadovog režima, kako bi mu pomogao u budućem sukobu s Izraelom.\nU istom kontekstu, list The Daily Beast piše da se izraelski zračni napadi na sirijski aerodrom T-4 šalje mogu smatrati porukom Iranu, Rusiji, ali i samom američkom predsjedniku. U analitičkom članku autora Charlesa Listera, list pojašnjava da su prošli dani “vraćanja Irana nazad” u Siriji te da su mogućnosti zadržavanja i odvraćanja možda sve što je preostalo te da je situacija za Trumpa u ovom kontekstu postala krajnje ozbiljna.\nTakođer, list dodaje da su dva izraelska borbena aviona prešla u ranim jutarnjim satima na jug Libana i ispalila nekoliko raketa na zračnu bazu Tayfour, pogodivši dio baze koju isključivo koriste specijalne snage Quds, u sastavu iranske Revolucionarne garde, i libanski Hezbollah.\nOpasan razvoj događaja\nRuski ministar vanjskih poslova Sergej Lavrov opisao je izraelski napad kao “veoma opasan razvoj događaja”, navodi ovaj list. List je, također, ukazao i na iransko-izraelski sukob u sirijskom zračnom prostoru od prije dva mjeseca te kako je prouzračna odbrana iz iste ove baze Tayfour oborila izraelski borbeni avion F-16.\nNavodi i da je odlučan poziv ruskog predsjednika Vladimira Putina izraelskom premijeru Benjaminu Netenyahuu osigurao da odmazda Izraela ne bude žestoka, u strahu da bi se sirijska kriza mogla razviti u iransko-izraelski sukob koji neće moći staviti pod kontrolu.\nU članku se navodi još i to da SAD trebaju intenzivirati razmjenu obavještajnih informacija s Izraelom vezano za iranske prljave i konstantne aktivnosti u Siriji te da se pridruže izraelskim zračnim snagama u napadima na položaje iranske Revolucionarne garde u Siriji, s ciljem kažnjavanja i odvraćanja, za koju kaže da razumije isključivo jezik sile usmjeren protiv samih Iranaca.\nSANDŽAK I ČEČENIJA „DVA OKA U GLAVI“: Cerić i Kadirov pozivaju Bošnjake da ne glasaju za Đukanovića\nSVIJET JE PRED TREĆIM SVJETSKIM RATOM: Sukob Rusije i SAD-a bi mogao ‘lahko zapaliti cijeli Bliski istok’


Asfaltiran put do popularnog “Mamut parka” u Viminacijumu - Društvo - Dnevni list Danas\nPočetna » Društvo » Asfaltiran put do popularnog “Mamut parka” u Viminacijumu\n0Piše: Z. V. 24. januara 2021. 16.19\nNaime, reč je o asfaltiranju stacionarnih puteva duž istočne i zapadne konture površinskog kopa „Drmno“, u dužini od 2,7 kilometara koje je ugovoreno u prošloj godini. Ovaj poduhvat je realizovan zahvaljujući ogranku EPS-a “TE – KO Kostolac”.\nPovoljne vremenske prilike išle su naruku izvođačima radova, koji su uspeli da asfaltiraju i prvu deonicu stacionarnog puta duž zapadne granice površinskog kopa „Drmno“ u dužini od 1,3 kilometra.\nReč je o putu od raspodelnog bunkera rezervi uglja na drobilani u Drmnu do „Mamut parka“, koji se nalazi u Arheološkom parku „Viminacijum“. Ukupna vrednost izvedenih radova na ovoj deonici iznosi oko 34 miliona dinara.\nU novembru prošle godine okončani su radovi na modernizaciji puta od trafostanice „Rudnik 3“ do pogonske stanice „5/2“ u dužini od 1,4 kilometra. Ukupna vrednost posla iznosila je oko 45 miliona dinara.\nUkupno je za modernizaciju stacionarnih puteva oko kopa „Drmno“ u 2020. godini izdvojeno 79 miliona dinara. Radove je izvela firma „PIM Hidroinženjering“ iz Beograda i članovi grupe „Bauwesen“ iz Lazarevca i „Ekomaber inženjering“ iz Pančeva.\nU planu je da se duž zapadne konture ležišta modernizuje još oko 3,5 kilometara stacionarnog puta od „Mamut parka“ do trafostanice „Rudnik 4“ i lokacije na kojoj se planira izgradnja novog kontejnerskog naselja Zapad za smeštaj radnika.


PRVO IMUNIZACIJA ZDRAVSTVENIH RADNIKA: U Loznicu stigle kineske vakcine | Novosti.RS\nPrvo će je primiti ovdašnji zdravstevni radnici, zaposleni u državnom i privatnom sektoru, a odmah čim stignu spiskovi ostalih pacijenata posao će biti nastavljen na pet punktova u gradu i i okolnim mestima, a, ako bude potrebe, i u Vukovom domu kulture.\nKinesku vakcinu danas je primilo skoro 200 Lozničana, među kojima je i dr Branka Krasavac, direktor Doma zdravlja „Dr Milenko Marin“. Osoblje je, videlo se prvog dana, pokazalo znanje, spremnost, profesionalnost, uljudnost i humanost za ovaj važan posao u zaštiti zdravlja ljudi.\nPacijentima se, prvo, meri temperatura, onda popunjavju upitnik, sledi lekarski pregled, zatim vakcinacija i potom izdavanje potvrde o vakcinaciju, uz odgovarajuće savete i podsećanje da je revakcinacija za tri sedmice.\nPo oceni pacijenata organizacija i rad su za čistu desetku.Onako kako se radi u Preventivnom centru, činiće se i na drugim punktovima u gradu i okolnim mestima.\nLoznica vakcinacija protiv virusa korona vakcina protiv virusa korona kineska vakcina protiv korone


Novi uspesi valjevskih rvača | VAmedia - info portal\nNovi uspesi valjevskih rvača\n16/03/2017 16/03/2017 Нема коментара на Novi uspesi valjevskih rvača\nU Zrenjaninu je održan Kup Srbije za mlađe pionire u grčko-rimskom stilu, uzrasta do 13 godina. Nastupila su petorica mladih rvača, izdanak škole rvanja u Mesnoj zajednici „Nada Purić“. U jakoj konkurenciji mladi Valjevci su osvojili dve bronze, što je odličan rezultat, obzirom da su ovo prva takmičenja za neke od ovih momaka i dragoceno iskustvo.\nTreća mesta osvojili su Luka Pavlović u kategoriji do 55 kilograma, i Banović Nikola u kategoriji do 46 kilograma, dok su dobre borbe prikazali Filip Krstivojević, Bojan Andrić i Strahinja Dragojević, ali nisu uspeli da stignu do medalja.\nPored nastupa na domaćem kupu, valjevska Mladost imala je predstavnika i na međunarodnoj sceni. Strahinja Đermanović, osvajač poslednjeg kadetskog kupa u grčko-rimskom stilu, nastupio je sa reprezentacijom Srbije na izuzetno jakom međunarodnom turniru u Dorogu u Mađarskoj. On je u kategoriji do 85 kilograma, u paklenoj konkurenciji uspeo da u prvom kolu tušem pobedi predstavnika Poljske, nakon čega je poražen od predstvanika Švedske, te nije uspeo da dođe do borbe za medalju. Stručni štab reprezentacije je zadovoljan njegovim nastupom, te je Đermanović jedan od najozbiljnijih kandidata za nastup na Evropskom prvenstvu u Sarajevu ovog leta.\nU Rvačkom klubu Mladost očekuju da pored Đermanovića, ovog leta još nekoliko valjevskih rvača dobije pozive u reprezentaciju za nastup na najvećim međunarodnim takmičenjima, a jedan od izbornih turnira u uzrastu starijih pionira biće održan u Valjevu 1. aprila na Studentu.\nUsvojen program Poleta bez konkretnog rešenja za gubitke\nPraznik Istraživača u nedelju


Ivan Radenković, Zašto nam privatne penzije ne garantuju sigurnost? | Gerusija\nIvan Radenković, Zašto nam privatne penzije ne garantuju sigurnost?\nTekst je prvobitno objavljen na postalu MAŠINA\nNakon višedecenijskog urušavanja javnog penzijskog sistema, ljudi su sve više prinuđeni da dodatno štede kod privatnih penzijskih fondova. Ujedno, javnost ostaje uskraćena za ozbiljnu analizu kako razloga urušavanja “državnih” penzija, tako i pouzdanosti privatnog „samostaranja“. Ponavljanjem floskule da je privatno efikasnije od javnog, vlast obezbeđuje državnu podršku privatnom kapitalu a ne njenim građanima.\nU maglovitom svetu u kojem se društvenim rizicima upravlja finansijskim instrumentima postoji uvreženo verovanje da problemima penzijskog sistema treba prići sa čisto tehničke strane. Pogotovo u vremenima teških i bolnih reformi. Međutim, veoma često se događa da takav pristup u sferi društveno-ekonomskih odnosa zapostavlja upravo ono što je u tim odnosima specifično društveno, a tiče se socijalne politike jedne zemlje. Trenutna situacija sa isplatama penzija više je nego dramatična s obzirom na to da je javni sistem tekućeg finansiranja penzija sistematski urušavan prethodnih trideset godina, usled čega su rast stope nezaposlenosti kao i imovinska baza penzijskog fonda ozbiljno metastazirali, paralelno sa smenama „reformističkih“ političkih struktura.\nDanas je javni penzijski sistem u nemilosti autoritarne države koja određuje njegovu ekonomsku logiku. Sva je prilika da će javne penzije koegzistirati s različitim privatnim oblicima penzijskog osiguranja, a cena toga biće njihova društvena beznačajnost. Pošto će javne penzije u najvećem broju slučajeva biti nedovoljne za život u starosti, ljudi će biti prinuđeni da dodatno štede kod privatnih penzijskih fondova. Posledica ovoga je da se sve veći broj ljudi vodi nametnutom logikom samostaranja, odnosno logikom koja kaže da se pojedinci i pojedinke moraju brinuti sami o sebi (i u starosti), bez oslanjanja na bilo kakve (društvene) institucije.\nOva duboko antidruštvena logika počiva na liberalnom fantazmu da je društvo puki zbir egoističnih pojedinaca koji prate vlastite interese i teže njihovom ostvarenju. Tako ni o penzijama više ne treba da se brine država, a kamoli društvo, već se nameće ideja da svako treba da brine o svojoj penziji sâm, kao individua. Jasan primer ovakvog razmišljanja može biti nedavna izjava generalnog direktora Đenerali osiguranja u Srbiji Andree Simonćelija da „svako od vas mora da shvati da niko drugi neće brinuti za vašu budućnost osim vas samih“. Tako i dobrovoljno privatno penzijsko osiguranje predstavlja imperativ koji svi mi moramo da prihvatimo i oslanjamo se na njega kao na nešto najsigurnije.\nIpak, istina je da pojedinci koji ulažu u privatne penzije ne upravljaju vlastitom budućnošću, pošto to u njihovo ime čine portfolio menadžeri istrenirani u oblasti upravljanja rizicima. Ako Simonćelijevu izjavu čitamo tako što pomerimo fokus sa individualne na ravan institucionalne odgovornosti, onda jedna od njenih implikacija može biti ta da je država potrebnija privatnim penzijskim fondovima nego njenom stanovništvu. I to je istina, jer postoji realni interes delova državnog aparata da privatnim penzijskim fondovima, ali i sebi, obezbede formalno-materijalne okvire za neometanu akumulaciju kapitala uprkos tome što se na taj način stvaraju, održavaju i gomilaju negativni socijalni efekti.\nLjubav između države i privatnog penzijskog osiguranja\nKoje su onda osnovne razlike između dva penzijska sistema koji koegzistiraju u Srbiji ‒ obaveznog javnog i dobrovoljno privatnog? Kod javnog sistema tekućeg finansiranja doprinosi za penzijsko i invalidsko osiguranje isplaćuju se na mesečnom nivou, a minimalna i maksimalna penzija određena je zakonom. Prekid u uplati doprinosa bitan je faktor u ostvarivanju prava na penziju. Međutim, javni fondovi dopuštaju mogućnost socijalne redistribucije, a penzijske naknade ne zavise jedino od toga koliko se odvajalo kroz doprinose.\nKod dobrovoljnih penzijskih fondova (DPF), doprinosi se evidentiraju na individualnim računima s kojih se sredstva investiraju i uvećavaju (ili umanjuju) za ostvareni prinos (ili gubitak). Iznos penzije zavisi od visine uplaćenih sredstava, dužine uplata i prinosa. Takođe, prekidi u uplatama doprinosa ne utiču na prava članova u meri u kojoj je to slučaj kod sistema tekućeg finansiranja, koji zahteva povezanost staža i doprinosa. Postoji i zakonski donji uplatni limit od 500 dinara. Uplate do 5.329 dinara su administrativnom zabranom oslobođene poreza na dohodak građana, koji inače iznosi 12%.\nSredstva DPF-ova prikupljaju se putem uplata, ali i njihovim uvećanjem, odnosno umanjenjem putem ulaganja prikupljenih sredstava na finansijskim tržištima. Zakonom je regulisano odvajanje društva za upravljanje DPF-ovima od dobrovoljnog penzijskog fonda, gde jedino društvo za upravljanje ima status pravnog subjekta osnovanog kao zatvoreno akcionarsko društvo. Novčani deo osnovnog kapitala društva prilikom osnivanja iznosi najmanje milion evra u dinarskoj protivrednosti, po srednjem kursu Narodne banke Srbije na dan uplate.\nZakon takođe reguliše imovinu dobrovoljnog penzijskog fonda koja se nalazi u svojini njegovih članova, srazmerno njihovom udelu u imovini fonda. Imovina dobrovoljnog penzijskog fonda odvojena je od imovine društva za upravljanje, što čini osnovu čitavog sistema dobrovoljnog penzijskog osiguranja. Imovinsko stanje DPF-ova povezano je s nadzornom, tzv. kastodi bankom,1 kod koje je otvoren račun DPF-ova. Zakon je regulisao da imovina DPF-ova ne može biti predmet prinudne naplate, zaloga, hipoteke, ne može se uključiti u likvidacionu ili stečajnu masu društva za upravljanje, kastodi banke ili drugih lica, niti koristiti za izmirivanje obaveza člana DPF-a i drugih lica prema potražiocima. Zakonodavac je očigledno ovde imao u vidu potrebu da se zaštiti imovina članova fonda usled sve učestalijih poremaćaja na finansijskom tržištu, ali i potrebu da se preko dobrovoljnih penzijskih fondova konsoliduju i javne finansije.\nMeđutim, sva ranjivost DPF-ova pokazala se već 2009. godine, kada su se efekti svetske finansijske krize prelili i na njihovo poslovanje u Srbiji. Iako su 2008. godine DPF-ovi u Srbiji beležili povećanje bilansne aktive, to je bila direktna posledica osnivanja novih društava, što je podrazumevalo i veći početni ulagački kapital sa osnivanjem svakog novog društva. Istovremeno, povećali su se i neto gubici, koji su početkom 2009. godine iznosili 254 miliona dinara. Ovo je u najmanju ruku čudno, jer za tri godine postojanja trebalo je da ovi fondovi budu u sigurnoj fazi akumulacije i bez većih troškova.2 Društva za upravljanje dobrovoljnim penzijskim fondovima ostvarila su krajem 2008. godine ukupne prihode od 256 miliona dinara i ukupne rashode od 509 miliona dinara. Prihodi od upravljanja fondovima su 2008. godine iznosili 130 miliona dinara (51% u strukturi ukupnih prihoda). U strukturi ukupnih rashoda najveće učešće, od 86,8% odnosno 442 miliona dinara, imali su rashodi iz redovnog poslovanja koji su u odnosu na prethodnu, 2007. godinu veći za 43,9%. Broj članova koji uplaćuju u DPF-ove 2014. godine iznosio je preko 244.306, a vrednost ukupne imovine dobrovoljnih penzijskih fondova iznosi oko 19 milijardi dinara.\nOd 2009. godine, na osnovu preporuka OECD-a, privatni penzijski fondovi počeli su da prave svoje imovinske portfolije na bazi većinskih udela državnih obveznica radi umanjenja rizika na finansijskim tržištima. Međutim, ovakva politika umanjenja rizika dovela je i do umanjenja prinosa na finansijskim tržištima, te posledično i do umanjenja penzijskih naknada. Ako pogledamo strukturu portfolija DPF-ova, videćemo da ovi fondovi najviše ulažu u državne obveznice (55,1%), trezorske zapise (18,9%), akcije (3,3%) i oročene depozite (4,4%). Investiranje kapitala penzijskog fonda u državne obveznice je zbog manjeg prinosa (niske kamatne stope), ali i manjeg rizika, posmatrano iz perspektive samoekspanzije kapitala, neproduktivna stvar ‒ pogotovu ako se ima u vidu da se na taj način pokriva fiskalni deficit države. Međutim, strategija vlade koja računa s pokrivanjem budžetskog deficita pojačanom emisijom državnih vrednosnih papira (koji predstavljaju instrumente duga) takođe znači i stvaranje uslova za dalje strano kreditiranje zemlje (i dalje zaduživanje), ostajući na taj način konstantno unutar spirale duga. Sa aspekta ekonomskog razvoja zemlje, postavlja se i pitanje isplativnosti konvertovanja štednje u pokrivanje fiskalnog deficita. No u kontekstu neinventivne dugogodišnje politike stranog kreditiranja zemlje, ekonomski razvoj zemlje na osnovu vlastitih resursa i nema nekog smisla. Ovo je jedan od razloga zašto država smanjuje i javne investicije, a time i potencijalno otvaranje radnih mesta, pogotovu u kontekstu aktuelnih mera štednje.3 Druga stvar je u tome što su DPF-ovi prinuđeni da investiraju u državne obveznice i hartije od vrednosti kako bi zadržali njihove poreske prerogative. Dobrovoljni penzijski fondovi su fondovi posebne vrste i u vlasništvu su svojih članova srazmerno njihovom udelu u imovini fonda, te kao takvi nemaju svojstvo pravnog lica i ne podležu obavezi plaćanja poreza na dobit pravnih lica, kao ni poreza na dodatu vrednost.\nDruštva za upravljanje DPF-ima imaju obavezu da dnevno izračunavaju vrednost neto imovine svojih fondova. Neto vrednost imovine penzijskog fonda jednaka je razlici između ukupne imovine fonda i obaveza fonda. Doprinosi se pretvaraju u investicione jedinice4 na dan uplate, a neto vrednost imovine fonda proizvod je broja investicionih jedinica i vrednosti investicione jedinice. Vrednost investicione jedinice pokazuje trendove u prinosima na ukupna ulaganja, odnosno rezultate investiranja društva za upravljanje.\nAko štedite za penziju, recimo, po penzijskoj šemi koju nudi osiguravajuće društvo Delta Generali, onda situacija izgleda otprilike ovako. Vrednost investicione jedinice 2006. godine iznosila je 1.000 din. U prvom tromesečju 2014. godine vrednost investicione jedinice iznosila je 1.988 din. To bi značilo da ako ste 2006. godine uložili 1.000 dinara, 2014. godine biste na uloženih 1.000 dinara dobili 988 din. Ako uzmemo u obzir valutne fluktuacije i obezvređenje dinara u odnosu na evro, za osam godina bi dobitak bio minoran. Takođe, ukoliko bi neko uplaćivao mesečno 3.000 dinara u intervalu od dvadeset godina, pod uslovom da prinos na godišnjem nivou bude 8,50%, on bi nakon navršene pedeset tri godine, narednih dvadeset godina mogao svakog meseca da dobija iznos od oko 15.000 dinara. Ukoliko bi pod istim uslovima prinos na godišnjem nivou bio 2%, u tom slučaju bi dodatna penzija mesečno iznosila oko 4.400 dinara. Kako je prinosnu stopu teško planirati, teško je sa sigurnošću znati i iznos penzije. Da u ovome leži „čar“ rizika nije teško uvideti. Veći problem predstavlja činjenica da se rizik prevaljuje na štediše u vidu manjih penzijskih naknada, dok su privatni fondovi i dalje u sigurnom zagrljaju države, koja im garantuje relativno stabilne profite.\nPošto je ustanovljena interesna veza između privatnih investitora koji ulažu u penzijski sistem i države, ne treba da nas iznenadi apel generalnih direktora DPF-ova kada od države traže da posluži kao PR agencija u cilju promovisanja važnosti i nužnosti ulaganja u privatno penzijsko osiguranje. Zato se još jednom vratimo na izjavu Simonćelija. Nakon što je utvrdio da „mali procenat onih koji uplaćuju u Srbiji za privatnu penziju nije posledica toga što je baš tolika besparica, jer vidi se da se ima za kafu, izlazak ili letovanje“, dodao je na kraju i to da „industrija osiguranja ne traži od vlasti nikakve nove povlastice, ali traži podršku za opštu kampanju koja bi podigla svest o značaju štednje za privatnu penziju“.\nDok se stanovništvu servira priča da se treba odvojiti od državne sise i brinuti se sam o sebi, oni koji osnivaju privatne penzijske fondove i koji su najglasniji zastupnici ove priče ‒ u potpunosti zavise od državne sise! Država, koja navodno pokušava da se oslobodi prevelikog socijalnog tereta, istovremeno garantuje privatnim penzijskim fondovima profit, kao deo socijalne podrške privatnom biznisu. I dok smo mi tako prepušteni sami sebi, bez ikakve garancije da ćemo imati izvesne penzije i sigurnu starost, izgleda da je ljubav između biznisa i države jača od bilo kakve međugeneracijske i društvene solidarnosti.\nBanka zadužena za vođenje računa DPF-ova brine o hartijama od vrednosti fonda, tako da je imovina potpuno odvojena od društva za upravljanje. Preko nje se odvija trgovina hartijama od vrednosti za račun klijenta. Na taj način se banka pojavljuje na berzi dok ime pravog vlasnika akcije ostaje skriveno. Podatke iz evidencije o hartijama od vrednosti i imena klijenata kastodi banka čuva kao poslovnu tajnu. Ako društvo za upravljanje propadne, fond ostaje netaknut i preuzima ga drugo društvo za upravljanje.\nBudući da u prvih 10‒15 godina imaju manje isplata na konto penzijskih naknada.\nU aktuelnoj situaciji sprovođenja mera štednji (i restriktivne fiskalne politike), državna potrošnja smanjuje se povećanjem indirektnih poreza, što znači veće oporezivanje individualne potrošnje, ali i smanjenu individualnu štednju. Shodno doktrinarnoj logici MMF-a, unutrašnja potrošnja redukuje se smanjenjem javnih investicija, koje bi posledično trebalo da vode i smanjenju budžetskog deficita. U kontekstu državnih obveznica, ono što se često ne razume, pogotovu kada se u zvaničnoj vladinoj politici potcrtava sloboda tržišta, jeste to da državne obveznice označavaju u stvari državnu rentu, tj. zagarantovan priliv novca privatnim investitorima. Pitanje je da li su tržišni lobiji, koji su često isticali da je isplaćivanje penzija upitno, u stvari želeli da isključivo privatni sektor ima pristup državnoj renti umesto da direktno investira u realni sektor, primera radi putem korporativnih obveznica. Isto se može primeniti i na tvrdnje da državne obveznice u penzijskim fondovima koriste diverzifikaciji portfolija. Zašto bi neko želeo da se državna renta u obliku obveznica isplaćuje privatnim investitorima, budući da je očigledno reč o koliziji s investitorskim funkcionisanjem slobodnog tržišta? U vreme finansijske krize koja je i danas prisutna, finansijska tržišta su vodeći protagonisti u zahtevima za smanjivanje deficita kako bi se teret javnog duga skinuo s leđa ekonomije i privatnog sektora. I to je suština jer su rezultati vladine podrške vodećim finansijskim institucijama razorni iz razloga što se država kroz emisiju obveznica zadužuje, te smanjuje nivo nacionalne štednje, što sprečava i finansiranje javnih investicija. Zapravo, jedan od razloga propasti kejnzijanske ekonomije nalazi se u tome što je privatnom sektoru u sprezi sa državom pre odgovaralo da kupuje državne obveznice nego da plaća poreze.\nInvesticiona jedinica izražava srazmeran obračunski udeo u ukupnoj neto imovini otvorenog investicionog fonda. Ona izražava vrednost koja se izračunava tako što se neto vrednost fonda deli sa ukupnim brojem investicionih jedinica. Kada investitor (budući penzioner/ka) uloži određena sredstva u fond, on/a zapravo kupuje određeni broj investicionih jedinica. Taj broj investicionih jedinica dobija se tako što se iznos uloga (umanjenog za naknadu za kupovinu investicionih jedinica) podeli s vrednošću investicione jedinice na dan uplate. Kako se menja vrednost imovine investicionog fonda, tako se menja i vrednost investicione jedinice. Na osnovu broja investicionih jedinica koje poseduje, budući penzioner/ka može svakog dana da napravi kalkulus vrednosti svog uloga u fondu kao proizvod dnevne vrednosti investicione jedinice i broja jedinica koje poseduje. Kada budući penzioner/ka želi da povuče deo ili celokupan ulog iz fonda, on/ona zapravo prodaje svoje investicione jedinice fondu. Sredstva koja će mu/joj biti isplaćena jednaka su proizvodu broja investicionih jedinica i njihove vrednosti na dan zahteva, umanjene za naknadu za otkup.\nadmin Posted in Tekstovi\tTagged ivan radenkovic, penzije, privatne penzije\n← Maja Solar, OD ZEMLJE ZA LJUDE DO ZEMLJE ZA KAPITAL\nAndrea Jovanović, ŽENE NI NA NEBU NI NA ZEMLJI →\nAleksandar Stojanović antifašizam sasa hrnjez fašizam Andrea Jovanović Đorđe Hristov marksizam radikalne teorije feminizam LEVICA U SRBIJI: ELEMENTI ZA IZGRADNJU POLITIČKE POZICIJE obrazovanje Protiv novog zakona o radu Stvar ivan radenkovic Alpar Lošonc Zakon o radu gerusija primoz krasovec studentski protest Maja Solar